
Kiša ne pada samo na jedan krov! 

Uvod 


U Hrvatsku franjevačku provinciju Sv. Ćirila i Metodija sa sjedištem 
u Zagrebu, utemeljenu nakon obnove reda 1900. godine, uvršteni su 
samostani iz triju provincija: Ladislavske, Kapistranske i Hrvatsko, Kranjske. 
Iz Hrvatsko, Kranjske provincije sa sjedištem u Ljubljani, uvršteni su oni 
samostani, koji su se i prije obnove Reda a i sada se nalaze na području 
Hrvatske. To su samostani: Trsat, Karlovac, Jastrebarsko, Samobor i 
Klanjec. Budući da sam obradio, napisao i tiskom izdao monografije svih 
pet spomenutih samostana, ne mogu mimoići i još dva samostana, nastalih 
gotovo u isto vrijeme na hrvatskom području a preko 250 godina djelatnih 
u Hrvatsko, Kranjskoj provinciji. Stoga, radi povijesnog značaja i potpunosti 
slike Hrvatske provincije Sv. Cirila i Metodija, želim obraditi: Samostan Sv. 
Lenarta, opata, u šumama (in silvis) u Popovdolu na Kotarima i samostan 
Mariju Goricu, s lijeve strane Save nedaleko naselja i katoličke župe 
Brdovca. Njih je oba car Josip II dokinuo, a danas su središta novih župa 
i naselja u Zagrebačkoj nadbiskupiji. 

Ova dva samostana Franjevaca na području Zagrebačke biskupije, na 
domaku metropole hrvatskog kraljevskog Zagreba stjecanjem povijesnih 
okolnosti pripadali su provinciji, gdje je zavladao slovenački mentalitet, 
napose u 17. stoljeću, kad su braća Slovenci, brojčano manji od braće 
Hrvata, promijenili i ime provincije, pa umjesto Hrvatsko, Kranjske dali 
naziv Provincija Kranjska Sv. Mihovila (1688.) i tada želja Hrvata 
Franjevaca povezanih s braćom Slovencima nije ugasla, da budu povezani 
sa svojom majkom Hrvatskom i da se konačno nađu u sastavu hrvatske 
provincije. Tada je Franjevce Hrvate pomagao Hrvatski sabor, zagrebački 
biskup i plemići. Biskup je zaprijetio, da će uskratiti svećeničko poslanje 
svećenicima spomenutih samostana na području njegove biskupije, a plemići 
pak, da će uskratiti materijalnu pomoć uzdržavanja redovnicima spomenutih 
slovenačkih samostana na njihovom području, ako se ne vrati stari naslov 
provincije: Hrvatsko, Kranjska, jer je taj naslov izvorno, povijesno i nastao 
U prvoj polovici 16. stoljeća. Prosvijed je uspio i Uprava slovenačke 
provincije je na sastanku u Kamniku 3. IX 1708. vratila provinciji njen 
stari naziv: Hrvatsko, Kranjska provincija svetog Križa (A. Pernar, Historica 
proloquia, rukopis str 10, ASKa. fasciculus L VII/57). 

Moje monografije: Trsata, Karlovca, Jastrebarskog, Samobora i 
Klanjca dovoljno svjedoče, da su upravo svi ti samostani Hrvatsko 
Kranjske provincije bili najelitniji samostani te provincije, a sačuvana, 
arhivska građa Svetog Lenarta na Kotarima kao i Marija Gorica mogu to 
uvjerljivo dokazati, a i kulturna baština je dobrim dijelom uščuvana. 


Franjevci u oba ova samostana nisu bili dušobrižnici, jer to, zna se, 
na području zagrebačke biskupije od njihovog dolaska kao prognanici s 
područja turske vlasti nijesu ni mogli biti onako kao njihova braća u 
Bosni, Slavoniji, Srijemu i Ugarskoj za vrijeme turske vlasti u tim 
krajevima. Konačno, upravljanje župama kao župnici = Franjevcima po 
hjihovu Pravilu i Ustanovama Reda nije ni vlastito a ni ideal, premda su 
Kao svećenici župnicima svestrano i postojano pomagali ne samo primjerom 
i životom nego i propovijedanjem, ispovijedanjem vjernika i drugim, sličnim 
duhovnim uslugama. I premda su u ostvarivanju Evanđelja kao jedinog 
životnog pravila slijedili i put siromaštva, njihov utemeljitelj Franjo nije 
branio, da njihove jednostavne crkve, namještaj, odijela, posude za službu 
Božju, budu dragocjenije i umjetnički izrađene. Njihovi samostani i crkve 
kao nužni uvjeti zajedničkog življenja svjedoče, da su Franjina braća 
mnogo žrtvovala i po svojim velikodušnim dobročiniteljima sve te zgrade 
dostojno i vrijedno gradila i uređivala, i ne samo po zasadama svojih 
Ustanova nego i u zahtjevima vremena, u kojem su živjeli i djelovali. Na 
taj su način svoj narod povezivali s kulturnom djelatnošću Europe, odakle 
su mnogi od njih i dolazili i svoje umješnosti na ovome tlu ovjekovječivali. 

Franjevčki sasmostan Sv. Lenarta na šumovitom brijegu Plješivice i 
Marija Gorica u pitomome zagorskom kraju daleko su od svjetovne buke, 
ali oba su oko sebe i u sebi sabirali poštenjarski svijet, vjernički naš 
hrvatski svijet, koji je svoje bolesti, nevolje i muke liječio zagovornom 
molitvom = Svetome Lenardu, opatu i moćnom molitvom zaštite Djevice 
Marije. Iz oba ova dva samostana zračila je milosna rosa pomoći i utjehe 
izbjegličnom hrvatskom i bosanskom narodu, o čemu svjedoče i javne 
zahvalnice. Nije li stoga opravdano, da u vrijeme slobodne i suverene, 
lijepe naše, domovine Hrvatske svratimo svoju pažnju i na oba ova 
franjevačka svjetionika u borbi protiv nekrsta s Istoka i krivovjera sa 
Zapada. U isto vrijeme su se pojavili, u isto vrijeme su i nestali, da im u 
isto vrijeme spomen u prošlosti ne izgubi trag! 


Pisac 


SAMOSTAN SVETI LENART U ŠUMAMA 


ad sanctum Leonardum 


Predpovijest samostana Sv. Lenarta 


Samostan Sv. Lenarta (Leonarda) opata u području Kotara u 
popovdolu, pripadao je provinciji Bosni Hrvatskoj, a Bosna Hrvatska je 
nastala od Vikarije Bosne. 

Za Vikariju Bosnu, zna se, nastala je 1339. godine, a njen prvi 
vikar bio je fra Peregrin Saksovac, postavljen osobno od fra Gerarda, 
osamnaestog generalnog ministra Franjevažkog reda. Fra Gerard je bio u 
Bosni u vrijeme bana Stjepana, oca ugarske kraljice Jelene Kotromanićke, 
žene Ljudevita, kralja Anžuvinca. 

Peregrin Saksonac je deset godina upravljao  Vikarijom Bosnom, 
postao je i biskupom, sagradio je 1347. samostan Franjevaca u Đakovu 
gdje je 28. I 1356. umro i sahranjen u đakovačkoj samostanskoj crkvi 
(v.E. Fermendžin, Chronicon observantis Bosnae Argentinae, Starine, Jazu, 
sv. XXII, Zagreb 1890., str 6-8). ' 

Vikarija Bosna, osnovana na zdravim temeljima franjevačke stege i 
opsluživanja Pravila i Ustanova Reda uspješno se razvijala, širila i 
plodonosno se potvrđivala do pada Bosne 1463. godine, Osnovala je 
mnoge samostane po Bosni, Slavoniji, Srijemu i u Hrvatskoj i Ugarskoj. 
Turska opasnost., neprestano ratovanje i osvajanje razlogom su da su 
mnogi samostani Vikarije Bosne bili osvojeni, pa i porušeni. Trebalo ih je 
obnavljati, kako bi se u njih i dalje podržavao misijski rad u obraćenju 
bogomila, radi kojih su Franjevci u Vikariju Bosnu dopuštenjem pape 
Ivana XXII zamijenili oce Dominikance. Međutim, vikari Vikarije Bosne, 
porijeklom stranci počeli su to zanemarivati. Posebno pak vikar fra Jakov 
Marhijski, koji je Vikarijom Bosnom upravljao od 1435. - 1438. godine. 
Čovjek sveta i stroga života, suvremnik fra Ivana Kapistrana, proglašen 
svecem, učinio je kao vikar mnogo dobra za Vikariju Bosnu, ali je svoja 
nastojanja usmjerio protiv nadiranja husinstva u Ugarskoj i Slavoniji. 
Zapustio je bogomilstvo u Bosni. U Ugarskoj i Slavoniji podržao je nove 
samostane, a 16 samostana u Bosni porušenih ili oštećenih nije popravljao, 
a ni podizao. Kasnije je to imalo svoje teške posljedice za Vikariju Bosnu 
(Dr. Dominik Mandić, Franjevačka Bosna, Rim 1968, str. 106. - 109.). 

Godine 1506. Vikarija Bosna ima 7 kustodija i 41 samostan. Za 
našu stvar su značajne 3 kustodije. Peta: Hrvatska, u kojoj su samostani 
- njih šest: Krbava, Sv. Ivan Udbina, Sv. Antun i Barbara Bihać, Otok, 
Sveta Katarina Zrin, i Hrastovica. Šesta: Dalmatinska sa sedam samostana: 
Cetin, Klis, Skradin Visovac, Vrlika, Knin i Karin. Sedma: sa sedam 
samostana: Trsat, Slunj, Cetingrad, Stenjičak, Modruš, Brinje i Zvonigrad 
Svete Katarine (Lucas Waddingus, t.XV, str. 397/398. Ad Claras Aquas 
1934.). 

Nakon pada Bosne 1463. stanje Franjevaca i njihovih vjernika u 
Vikariji bosni pogoršalo se. Turci su iz Bosne neprestano provaljivali na 
Hrvatsku i na one krajeve u Dalmaciji, koje su držali Mlećani. Turska 
Bosna se brzo širila i svake godine novi i novi samostani Vikarije Bosne, 
dolazili su u tursku vlast. Prema stavu, koji je godine 1463. zacrtao fra 
Anđeo Vrhbosanski Zvizdović Ahd - namom sultana Mehmeda II tražilo 
se da se Franjevci Vikarije Bosne lojalno drže prema svojim novim, 


6 


turskim gospodarima, i da se isključivo bave svojim duhovnim radom među 
vjernicima u granicama turske države. Franjevci su međutim, u još 
slobodnim krajevima  Vikarije bosne propovijedali otpor protiv Turaka 
Takav njihov postupak u slobodnom dijelu svoje Vikarije izazivao je na 
turskoj strani sumnju za lojalnost Franjevaca svojih podanika, jer su imali 
istu redovničku Upravu na obje strane. S tim u vezi sve više je nastajalo 
razmišljanje među braćom istog Reda i među hrvatskim narodom, da se 
Vikarija Bosna mora razdijeliti na dva dijela. O tome se prvi put 
raspravljalo 1489. godine. Uprava Reda se u početku opirala takvom 
nastojanju. Prilike, međutim, su dovele do toga, da je takvu razdiobu bilo 
potrebno učiniti i Uprava Reda je to i učinila 29. lipnja 1514. godine. 
Donijela je svoj zaključak i dosadašnja Vikarija Bosna dijeli se na dvije 
Vikarije, od kojih će glavni dio, koji ima sve samostane u Hrvatskoj, osim 
jednoga nositi ime Bosna Hrvatska (Bosnae Croatiae) i zadržati će stari 
pečatnik Vikarije Bosne, dok će manji dio, onaj pod turskom vlašću 
dobiti . ime Vikarije Bosne Argentine _ (Vicaria Bosnae  Argentinae) i 
napravit će sebi novi pečatnik. U slučaju da krajevi Bosne pod turskom 
vlašću ponovo dođu u ruke svojih kršćanskih vladara, Vikarija Bosna 
Srebrenica ima se ponovo sjediniti i podvrći Vikariji Bosni Hrvatskoj (Acta 
Bosnae, pov. 1195., str. 307; i o. Franjo Glavinić, Orgine della provinza di 
Bosna Croazia, Udinae 1548, str. 10). 

1 Prema svjedočanstvu oca Franje Glavinića Franjevci Bosne Hrvatske 
održali su svoj prvi kapitul 1514. u Cetini, gdje su izabrali svoga prvog 
vikara Bosne Hrvatske fra Petra iz Jajca, koji je po odredbi pape Leona 
A postao i prvim provincijalom Provincije Bosne Hrvatske. (0o.c. str. 

U teškim i sudbonosnim vremenima postanka  Priovincije Bosne 
Hrvatske na šestom provincijskom kapitulu, koji se održavao u Cetini 
1529. Glavinić navodi, da je tada Provincija Bosna Hrvatska imala 29 
samostana u 4 kustodije, koje su se zvale: Cetinska, Trsatska, Krbavska i 
Grebenska. 

mi Cetinska u kraljevstvu Gornje Hravstke imala je 11 samostana: 
a Zrin, Otok, Hrastovica, Bihać, Krupa, Slunj, Stiničak, Bijela Stijena 

isak, 

. 2. Trsatska, u Gornjoj Dalmaciji, a brojila je 8 samostana: Trsat, 
Senj, Klisa, Solin, Skradin, Karin i Zvonigrad. 

3. Krbavska, u kraljevini Donjoj Hrvatskoj, imala je 5 samostana: 
Krbava, Modruš, Udbina, Brinje i Glamoč. 

4. Grebenska, u kraljevini Slavoniji, imala je 5 samostana: Greben 
Kobaš, Dvorišće, Šamac, i Bobovišće. '«. 

Spomenuti samostani u kustodijama Provincije Bosne Hrvatske vrlo 
brzo su nestali. Prema generalu Reda Gonzagi Turci su osvojili i porušili 
slijedeće samostane u : Kninu, Udbini, Skradinu, Karinu, Otoku, Zrinu 
Slunju, Stinišćaku, Cetinu, Kobašu, Dvorišću i Klisu. (L. Waddingus t 
XV, str. 398.). Za 51 godinu svoga postojanja Provincija Bosna Hrvatska 
to jest do 1565. godine, izgubila je sve svoje samostane osim Trsata, Senja 
i Modruša. Osuđena je bila na propast, da je nije spasio kralj Ferdinand 
I dopuštajući plemićima, da Franjevci mogu graditi svoje samostane i 

crkve na području Hrvatske i Kranjske, a svoje vrijedne stvari i arahivsku 
građu pohranjivati iznad Zagreba u kaštelu Medvedgradu. Povezivanjem 
hrvatskih sa štajerskim samostanima Provincija Bosna Hrvatska dobila je 
naziv Provincija Hrvatsko Kranjska i takva je uz razdoblje od 1688. do 
1708. i z vrijeme Josipa II i Francuza, ostala sve do 1900. godine, kad su 
hravstki samostani ušli u Hrvastku provinciju Sv. Cirila i Metoda, a 
slovenski u Slovensku provinciju Svetog Križa. Tako je početkom 
dvadesetog stoljeća ostvarena dioba Franjevaca Hrvata i Franjevaca 
Slovenaca. Hrvatski samostani ušli su u sastav Hrvatske provincije Sv. 
Ćirila i Metoda, dok slovenački samostani sačinjavaju Slovenačku provinciju 
Svetog Križa. Na početku stoljeća nastalo je razgraničenje franjevačkih 
samostana, što je pd konac istog stoljeća ostvareno i u dvije samostalne i 
suverene države Hrvatske i Slovenije. Suživot između članova istog reda, 
ali različitih naroda nije bio moguć, koliko je to još teže ostvarivati 
između Slovenaca i Hrvata između dvjema državama različitih narodnosnih 
običaja i vlastitosti. 


Dolazak Franjevaca u Sveti Lenart 


Snagom spomenute ahd-name sultana Mehmeda II Franjevci iz 
Bosne mogli su slobodno djelovati na području osmanske države, pa 
dosljedno i na području Slavonije, kad se turska sila nastani u Slavoniji, i 
oni su stvarno na taj način došli u tursku Slavoniju i u Ugarsku do 
Budima. Bilo je to providnosno za katolčku vjeru i za postojanje crkve u 
turskoj Slavoniji. Shvaćali su to i rimski biskupi, koji su Franjevcima 
podavali velike povlastice u vršenju dušobrižništva na području Slavonije i 
ugarske. I posve je neispravno i neodrživo Franjevcima osporavati zakonito 
povjerenu upravu župama kao da su oni uljezi i nasilni samozvanci. 

I premda Franjevci s područja Bosne Hrvatske kao izbjeglice nijesu 
na područjima Sjeverne Hrvatske nisu na to područje u 15. stoljeću 
dolazili kao dušobrižnici nego samo kao redovnici za očuvanje svojih 
franjevačkih zajednica pred najezdom turske sile, imali su opravdanje i 
mogućnost, da budu primljeni i da se nastane i na tim područjima. 

U tom pogledu, izdao im je papa Siksto IV pismo napisano 12. 
kolovoza 1473. godine, upravljeno tada još  Vikariji Bosni. Franjevci 
spomenute Vikarije obavijestili su papu o žalosnom stanju svoga življena u 
Bosni. Samostani su im gotovo svi spaljeni i porušeni, zemlja opustošena, 
nemaju sredstava za život. Papa im izričito dopušta da se slobodno mogu 
odazvati pozivu hrvatskih i slavonskih plemića i poći preko Save i Drave u 
njihove gradove, tvrđave i sela i ondje primiti sagrađene kuće i samostane 
i da po njima .obraćenom narodu dijele crkvene sakramente (quod populo 
per vos converso ecclesiastica sacramenta ministrare). Kao pobožan otac 
papa Franjevcima u Hrvatskoj i Slavoniji dopušta bez ikakvog drugog 
dopuštenja preko rijeke Save do Drave (ultra flumen Savoy... usqne ad 
flumen Dravoy) graditi samostane i sagrađene već primati (conventus 
aedificare, vel si aedificata fuerint villa recipere et in illis stare). Slobodno 
primaju i drže vinograde i posjede (ut possessinones, vineas et bona alia 

quaecunkue vobis pro tempore largita recipere et retinere). Ovo pismo 
donosi E. Fermendžin, Aeta Bosnae, pov 1151, str 280 - 282). A jednako 
i pismo pape Julija II od 23. siječnja 1511,. kojim Julije II doslovno 
potvrđuje spomenuto pismo pape Siksta IV “Romanus pontifex" i uz 
kaznu izopćenja izričito zabranjuje: “da svi rektori crkava, župnici i ostali 
svjetovni svećenici župa ovih krajeva ne bi vjernike svoje odvraćali da se 
ispovijedaju kod Malobraćana i da im uskraćuju milostinju bilo to 
neposredno bilo posredno ili protivnosavjetovali." (ac universis rectoribus, 
plemanis et aliis presbiteris  saecularibus  parochiarum  partium  illarum 
necristi fideles praefatos a Confessionibus et choritativis elecmonisinis eis 
de eisdem fratribus faciendis gnomodalibet directe vel indirecte retrahant 
seu contrarium svadent). (Aeta Bosnae, pov. 1193, str 305). 

Povlasticu pape Siksta IV Rim nije opozvao, jer ju je Julije II 1511. 
ponovo potvrdio i prema toj povlastici Franjevci su mogli slobodno tražiti 
utočište kod zemaljskih gospodara na slobodnim hrvatskim područjima i 
bez ikakvog drugog dopušenja s dopuštenjem zemaljskih gospodara mogli 
su njihova podavanja stanovanja i uzdržavanja na njihovim, područjima, 
kaštelima i naseljima slobodno primati, a uz to i njive, vinograde i druga 
materijalna dobra za svoje uzdržavanje potrebna. Zemaljski gospodari im 
mogu podizati samostane i crkve iznova, a ako u tim mjestima postoj već 
samostanske zgrade i stare crkve mogu im dati a oni slobodno primati, i 
na tim mjestima mogu vršiti dušobrižničku službu kao zakoniti upravitelji 
župa. 

Na taj način je papa Siksto IV želio izaći ususret Franjevcima i 
vjernicima onih područja, na kojima je nestalo svećenika, zakonitih 
dušobrižnika, bilo da su pobjegli iz straha, bilo da su ih Turci pobili. Na 
taj su način Franjevci u Slavoniji i u Srijemu kao i u Bosni ušli u 
dušobrižničku službu i služili svome hrvatskome narodu i sačuvali mu vjeru 
i povezanost s Rimom i katoličkom Crkvom. Nisu se nametnuli nego kao 
vjerni ujaci bili ovlašteni i pozvani od papa, da služe svome narodu iz 
kojeg su i potekli. 

Provincija Bosna Hrvatska od svog postanka 1514. naglo je gubila 
svoje samostane i crkve pod naletom turskih osvajanja Hrvatske i bila bi 
nestala, da nijesu snagom pisma Siksta IV, pape, 1473. Franjevci s tog 
područja naišli na razumijevanje i gostoprimstvo plemića i gospodara 
područja sjeverozapadne Hrvatske. 

Među prvima Franjevce iz Provincije Bosne Hrvatske priomio je 
susedgradski plemić Petar Selul ili Silaj, koji im je dao župu Svetog Vida 
u Brdovcu, a kasnije im je na svome posjedu Marija Gorica podigao 
samostan i crkvu Majke Božje od Pohođenja (P. Virgilije Greiderer, 
Germania Franeiscana, t. I atr 128, 10.1777). A nešto prije, tj, oko godine 
1513. namjeravao ih je gospodar Kaštela i posjeda u Samoboru dovesti u 
Samobor. Br f 

Povijesno je zajamčeno i poznato, da je žena Nikole VI Frankopana 
Tržačkog, koji je 1493. zarobljen na Krbavskom polju, a zvala se Elizabeta 
Petheo, prodala grad i posjed Samobor barunu Josipu Thurn, gospodaru 
Krškog, da tako uzmogne osloboditi zarobljenoga muža. Taj pak Turn ili 

Turij imao je ženu Helenu Frankopan  Tržački, sestru Nikole VI 
Frankopana. Frankopan i Turij bili su u rodbinskim vezama. 

Prema pismu pape Klementa VII od 6. srpnja 1525. godine plemić 
Juraj Turri bio je spreman pozvati Franjevce u Samobor i dati im crkvu 
Blažene Djevice Marije u polju izvan gradskih zidina u Samoboru, ali je u 
međuvremenu umro. Njegova nasljednica Kaštela i Samoborskih posjeda 
žena Helena i njezina kći Ana, udata za Ivana Ungnada, htjele su volju 
pokojnog Ivana Turija ostvariti i Franjevce dovesti u Samobor. One su 
zamolile papu Klementa VII da dopusti njima, - Franjevcima Bosne 
Hrvatske, sagraditi samostan pod naslovom Svete Ane. Njihovoj želji i 
molbi pridružio se i Ivan Ungnad, inače pristaša protestantizma, koji se 
koristoljubivo zatajio, dok ne postane gospodarem Samobora. Papa 
Klement VII je molbu uvažio i pismeno dao dopuštenje 6. ožujka 1525. 
kakav samostan treba biti i koje sve prostorije treba imati za život 
redovnika Malobraćana. 

Nakon papina odobrenja za izgradnju budućeg samostana Franjevci 
su došli u Samobor i dopuštenjem Ivana Ungnada nastanili su se u 
župnom stanu Svete Anastazije. Preuzeli su i upravu župe, jer župa u 
prelomnim vremenima turske opasnosti nije imala župnika. 

Započelo je lijepo. Franjevci upravljaju samoborskom župom samo 
dvije godine, od 1525. do 1527. Izgleda, da se Ivan Ungnad predomislio. 
Da se oslobodi Franjevaca, za Samobor je imenovao župnikom nekog 
Petra, a svoj postupak je opravdao kako je Franjevcima župu u Samoboru 
dao privremeno, dok bude njegova volja. Spor je nastao i Franjevci su iz 
Samobora morali otići. Radilo se o župi, a crkvene vlasti iz Zagreba nisu 
bile sklone, da Franjevci Bosne Hrvatske preuzimaju župe u zagrebačkoj 
biskupiji, kako to potvrđuje i slučaj Franjevaca u Brdovcu, gdje su ovi 
morali napustiti župu Brdovec po odredbi biskupa Šimuna Erdčdija i 
zagrebačkog Kaptola. Ungnad je to znao i zato je Franjevcima u 
Samoboru uzeo župu, a oni su se potom morali iseliti iz župnog stana, 
gdje su privremeno stanovali, a zatim su morali otići iz grada, jer im 
Ungnad nije htio sagraditi od pape Klementa VII odobrenu gradnju. 
Sjećajući se one Franjine izreke, što ju je Svetac rekao braći, kad je u 
njihovo privremeno sklonište seljak dotjerao svoje magarce: “ Kad magarci 
dolaze, proroci odlaze." Bilo je to 1531. 

Otišli su, ali ne daleko od Samobora. Grof Petar I Erdčdi zemaljski 
gospodar Jastrebarskog i Lipovca, ban Hrvatske, Dalmacije i Slavonije, 
knez moslavački primio je iz Samobora protjerane Franjevce i smjestio ih 
na svome posjedu među šumama Plješivice i Ostrca uz svoju zavjetnu 
kapelu Svetoga Leonarda, opata, kojega onaj narod zove Sveti Lenart. U 
Popovom dolu na Kotarima uz prije već sagrađenu kapelu sagradio im je 
i prikladnu kuću za stanovanje, njihov novi samostan. I upravo taj 
samostan Provincije Bosne Hrvatske postao je odskočna daska za osnivanje 
samostana u Jastrebarskom, u Samoboru i u Karlovcu, a u isto vrijeme i 
snažno uporište borbe protiv nadiranja protestantizma iz Slovenije u 
sjevernu Hrvatsku. U tome samostanu boravio je početkom 17. stoljeća i 
poznati franjevac, propovijednik i misionar, provincijal i gvardijan trsatskog 
samostana, graditelj samostana 1 crkve Majke Milosti na Trsatu, otac 

Franjo Glavinić, pisac trsatskog svetišta i povijesti Provincije Bosne 
Hrvatske, a poznato djelo “Czvit szvetih" (život svetaca) napisao je upravo 
u Svetom Lenartu. 


Zašto upravo u Sveti Lenart? 


Ništa se ne događa slučajno, to jest bez određenoga uzroka. Ni onda ne, 
kad se radi o viđenjima, za koja se redovito kaže, da su legendama, a to je isto 
kao da s veli - privid, iluzija, san ili bolesno umišljanje. 

Za viđenja kao i za sve unutrašnje događaje pojedine osobe 
uvjerljiva dokaza za druge, kojim se takvi doživljaji iznose, nema, jer je 
osobno doživljavanje tajna, koju se primati može samo vjerom, to jest 
oslanjanjem na svjedočanstvo osobe, koja svoje unutrašnje doživljavanje 
iznosi. Ako čovjek čovjeku zaniječe vjerodostojnost, što se inače redovito 
događa, kad svoga bližnjega ne ljubiš, onda je istinita izreka: “Uzaludna je 
svaka riječ, koja ne odjekuje u nutrini i na koju ne pristaje ljubav!" (M. 
Zundel). 

Povijesni izvori Hrvatsko Kranjske provincije Svetoga Križa, kojoj od 
svoga utemeljenja 1531. godine pripada i samostan Sveti Lenart u 
Popovom dolu na Kotarima, u šumama Plješivice i Oštrca postojano iznose 
razlog i opravdanje, zašto se ta njihova samostanska kuća zove Sveti 
Lenart u šumama (in silvis). Ističu: “Osobiti razlog, da se samostan Sveti 
Lenart u šumama tako zove i da je ovdje sagrađen nalazi se u čvrstoj 
predaji, da se Sveti Leonard ukazao knezu Petru na mjestu, gdje je 
samostan sagrađen  (finis specialis fuit ut fert traditio, apparitio S. 
Leonardi facta eidem comiti Petro in loco monasterii aedificati). Kada se 
naime vraćao iz lova na svoj posjed blizu Jaske smješten, oko večeri vidio 
je iznad stijene neki neobičan sjaj. Razmišljajući pak, da to ne može biti 
naravno svjetlo, slijedeće noći je shvatio po istome Svecu (Leonardu), da 
je Božja volja, da se u njegovu čast i na istome mjestu podigne crkva, 
što je ondije i učinjeno. Tako stoji u postojanoj predaji, a ona pećina 
zidova crkve zatvorena stoji. Narod pak, onaj isti dan, kad je ukazanjem 
posvećana, to jest 6. lipnja, svečano slavi u velikom mnoštvu, ustanovljen 
je i javni sajam. Tako o tome govori i Franjo Glavinić, koji bijaše vrlo 
bliz onome vremenu, a i sam je u svoje vrijeme vidio, da se u toj crkvi 
trajno slavi Bog i Sveti Leonardo, da je samostan hvaljeni knez pribavio i 
Malobraćanima, koji iz straha pred Turcima bježahu i premda nigdje nije 
zapisano, za koliki broj braće je samostan u Sv. Leonartu sagrađen, ne 
treba ipak sumnjati da je samostan sagrađen za onoliko braće, koliko ih i 
danas (polovicom 18. st.) u Sv. Lenartu stanuje, to jest za 19 braće, 12 
svećenika, 6 braće pomoćnika i 1 klerika. Broj soba je i danas isti kao i 
na početku. A jer je ovo mjesto milosno i dolazi veliko mnoštvo vjernika, 
12 svećenika i okolnih župnika jedva zadovoljvaju u ispovijedanju. 

Samostanska zgrada 


Samostanska zgrada u Svetom Lenartu nije sačuvana. Radi otvaranja 
župe Sv.Leonarda, opata, u Popov dolu 1789. za župnika i njegove 
potrebe bio je dovoljan samo jedan dio samostanske zgrade, i to zapadni 
trakt samostana, podignut na kat. Sjeverni i istočni trakt je s vremenom 
postao ruševan i od 1805. do 1943. uklonjeni su. 

Prema izgradnji većih samostana u Provincijama općenito, pa i u 
Provinciji Bosni Hrvatskoj, kasnije Hrvatsko Kranjskoj, samostani su 
građeni tako, da su imali uz crkvu u obliku kvadrata tri trakta redovito 
na kat sazidani tako, da je uz crkvu bio u prizemlju i u katu samo 
hodnik, koji je povezivao tri ostala trakta s malim prostorom za cvijeće u 
sredini tako nastalog kvadrata 

Opis izvornog samostana i crkve ne postoji. Nagađanje je samo, da 
je onaj prvi bio drveni razmjerno malen kao i kapela Sv.Lenarta. Ako 
postojana predaja Provincije Hrvatsko Kranjske tvrdi da je ban Petar I 
Erd&di Franjevcima, protjeranim iz Samobora 1531. podigao samostan na 
_ onome istome mjestu, gdje je uslijedilo ukazanje Svetoga Lenarta (in loco 
Monasteri aedificati in quo apparatio facta est) onda to nije bila neka 
drvena šupa za dva ili tri franjevca. Za Franjevce u Samoboru je papa 
Klement VII 1525. godine za gradnju njihova samostana ondje u pismu 
izričito spomenuo, da su molitelji iz Samobora spremni podići: “crkvu, 
skromni toranj, zvona, groblje, spavaonicu, blagovaonicu, klaustrum, vrt i 
sve ostale potrebne prostorije (cum ecclesia, Campanili humili, Campana, 
Dornitorio,  Refectorio,  Claustro, Hortis Hortalicus, et alis neccessaris 
officinis construere at aedificare. Arhiv samoborskog samostana pod I a 
646). Ako papa Klement VII za izgradnju samostana u Samoboru u 
svome dopuštenju ističe što sve treba sagraditi, kako bi se Franjevci ondje 
mogli nastaniti i zajednički život provoditi, nije li onda toj istoj braći, koju 
Petar I Erdčdi prima kod svoje kapele Sv. Lenarta u šumama za 
provođenje njihova zajedničkog života, sve ono u Samoboru, potrebno 
sgraditi i kod Sv. Lenarta. Da se jedna samostanska kuća proglasi 
formalnim samostanom Crkva je tražila i onda i danas da se za 
provođenje zajedničkog života braće traži sve ono navedeno i u dopuštenju 
Klementa VII za izgradnju formalnog samostana u Samoboru. Samostan 
Sv. Lenarta se od svog postanka naziva samostanom, a to potvrđuje, da 
ga je Petar I Erdčdi sagradio prema zahtjevu Crkve. Budući da nemamo 
opisa o izgledu crkve u Sv. Lenartu, nemamo ni opisa izvornog samostana. 
Međutim, za današnju crkvu i za samostan, kakav je izgledao do dokinuća 
samostana 1789. dokaz postoji. Clan Provincije Hrvatsko Kranjske Svetoga 
Križa o. Mauro Fajdiga napisao je knjigu “Bosna  Seraphica" seu 
Chronologico  -  Historico  descriptio  Provinciae_ Bosniae _ dein  Bosniae 
Croatiae S. Crusis Croatiae Carnioliae_ ordinis Minorum Est  Francisci 
strictiori observantiae munccupatae in tres partes divisae Anno 1777. To je 
knjiga rukopis latinska kurziva, čvrste korice, u kožu uvezane 34 x 24 cm, 
1209 stranica. Treći dio  Fajdiginog rukopisa nosi naslov: Historia 
singulorum exstanti servatum conventuum congesta 215. do 1209 stranice. 
U tome djelu svoga rukopisa Fajdiga je na temelju arhivskih podataka 

opisao povijest svih samostana svoje Hrvatsko Kranjske provincije i može 
se smatrati jedinim pouzdanim izvorom povijesnih podataka za pojedine 
samostane. Ja sam taj rukopis upotrebljavao. I na stranici 906 sam našao 
podatak, koji glasi; “Samostan i crkvu (Sv. Lenart) podigao je kao iz 
temelja o. Sigismund  Sherpin, provincijal 1733. godine." “Iz novog 
samostana u sakristiju ima 38 stepenica, 18+20." Prema navedenom 
podatku o. Maura Fajdige u Sv. Lenartu je 1733. srušena ne samo stara 
dotrajala crkva nego i stari samostan i oboje su kroz dvije godine 1734. i 
1735. kao iz temelja sagrađene. Uz novosagrađenu crkvu sagrađen je i 
novi samostan, jer se inače ne bi moglo reći iz “novog samostana u 
sakristiju napravljen su stepenice, njih 38 (18+20)" koje još i danas 
postoje. Taj novi samostan je imao tri trakta na kat, hodnik uz crkvu i 
kvadrat u sredini onih triju traktova. Do danas je sačuvan samo zapadni 
trakt, u kojem su prostorije za župnika, a danas za braću Trećega reda 
Sv. Franje, koji vode župu Sv. Lenarta na Kotarima. Od 1805. - 1843. 
sjeverni i istočni samostanski trakt su srušeni vremenskim nepogodama i 
nebrigom župnika na kotarima. 


Dokinuće samostana 


Vrijeme prosvjetiteljstva 18. stoljeća zahvatilo je i veliku Habsburšku 
monarhiju u želji za stvaranjem države općeg blagostanja. Napose za 
vladanja cara Josipa II, koji je kao pobornik prosvjetiteljske ideje zahvatio 
i samu crkvu. Najprije dokidanjem svih vrsta bratovština i raznih pučkih 
pobožnosti, hodočašća, procesija, sve do broja svijeća na oltarima, 
zabranom groblja u naseljima i u crkvama. Nakon toga slijedi ukidanje 
mnogih samostana, najprije konteplativnih redova, a onda - drugih 
redovničkih samostana, koji nisu u službi bolničkoj, školskoj ili u sličnoj 
službi, pa su nesposobni pospješivati dobro bližnjega i tako “beskorisni za 
građansko društvo". Mjesto njih prednost imaju i dobivaju župe, koje je 
“s preuzeti (H. Jedin, Velika povijest Crkve V/1978, Zgb str. 430- 
39). 

Godine 1783. Josip II je dokinuo redovničke škole, potom 1786. red 
Pavlina, a onda i neke samostane Franjevaca. Među njima u Hrvatsko 
Kranjskoj provinciji i samostan Sv. Lenarta u Popovdolu. Naredba je 
napisana 2. VIII 1789. godine, a provedena 12. XI 1789. I tako nakon 
250 godina prestao je postojati samostan, koji su osnovale izbjeglice pred 
Turcima, a dokinuo ga je vladar u vrijeme jednog neuspjelog rata protiv 
Turske (F. E. Hoško: Hrvatsko-primorska provincija, Kačić 1975. str. 85). 

Svećenici redovnici ukinutih samostana prešli su u svjetovni Kler 
uglavnom na župe, Pavlini, ili su ostali u školama, koje su im oduzete, 
stariji su dobili mirovine, a redovnička su braća dobila otpremninu. 
Franjevci su prešli u preostale samostane, a samo manji dio njih je 
Preuzeo župe (Hoško, o.c. str. 89). 

Nakon zatvaranja samostana Sv. Lenarta na Kotarima zagrbački 
biskup Vrhovac je Sv. Lenarta na Kotarima učinio kapelanijom 1789. 
godine, najmanjom u biskupiji, a onda je 1811. postala župom. Prvim 
kapelanom postao je 0. Nikasije Tiboldi, koji je do dokinuća samostana 

od 1784. bio u Sv. Lenartu gvardijan. I nakon smrti Tibaldijeve 
kapelanom postaje također franjevac o. Ivan Pajnić 1799., a 1811. postaje 
župnikom do 1829. Poslije njega do 1830. postaje župnikom biskupijski 
svećenik Martin Rey, rodom Prekomurec od Lendave. 

Glavni razlog osnivanja kapelanije Sv. Lenarta na Kotarima bila _je 
želja biskupa Vrhovca, da se ondje sačuva okupljanje vjernika proštenjara i 
briga za samostan i crkvu, jer arhiđakon bilježi: “in posterum qnoque pro 
commoditate  fidelium populi conservando - radi pogodnijeg očuvanja 
vjernosti puka", a služba kapelana franjevaca do 1829. poslužila je 
franjevačkoj prisutnosti na tome mjestu i održavanju svih običajka i 
pobožnosti a i propovijedanje na  slovenačkom jeziku radi vjernika 
Slovenaca koji su hodočastili k Sv. Lenartu na Kotare. 


Samostanska crkva 


Uz zgradu samostana, gdje se provodi tjelesni život redovničke 
zajednice Franjevaca, najpotrebnija im je upravna zgrada crkve, gdje kao 
duhovna zajednica provode svoje redovničko,  liturgijasko štovanje Boga 
dnevnom žrtvom svete Mise, razmatranjem i zajedničkom molitvom 
Časoslova u određene časove dana.i noći. 

Dolaskom k Svetom Lenartu na Kotarima usred šume Plješivice i 
Oštrca Franjevci su dobili samostan i crkvu. Sagradio im je njihov 
dobročinitelj plemić Petar I Erdčdi, hrvatski ban i gospodar posjeda u 
Jastrebarskom. Opis izvornog samostana i crkve ne postoji. Ističe se samo, 
da je samostan imao dovoljno mjesta za život 14 braće Franjevaca, a da 
“je crkva Sv. Lenarta bila dovoljna primiti veći broj proštenjara na blagdan 
Sv. Lenarta, opata 6. lipnja. Ovo dvoje - samostan i crkva i kod Sv. 
Lenarta usko su međuse povezani i vidljivi u crkvi, koja i danas postoji 
kao i u samostanu, koji je djelomično do danas očuvan, i jer je upravo 
to ostalo kao kulturna baština iz prošlosti Svetoga Lenarta, kad su u 
njima do 1789. živjela braća redovnici Franjevci, našu pažnju upravo ta 
prošlost zanima. 

Svjedočanstvom o. Maura Fajdige iz 1777. godine pouzdano i sigurno 
znamo, da su samostan i crkva u Popovdolu iz temelja sagrađeni 1734. i 
1735. godine. Dosljedno, provincijal o. Sigismund  Sherpin, sa svojom 
provincijskom  Upravom, odlučili su srušiti staru crkvu Sv. Lenarta u 
Popovdolu i na novim temeljima sagraditi novu. Razlog ove odluke posve 
sigurno je bila želja da se Sv. Lenart učini prikladnijim mjestom za 
proštenjare vjernike iz Hrvatske i Slovenije. 

Godine 1733. srušena je stara crkva. Odobreno je sakupljanje priloga 
u novcu od vjernika i pojedinih darovatelja. Nadzornikom gradnje 
imenovan je o. Polikarp Marchioli. Novac iz Provincije u Ljubljani, koji su 
Franjevci držali u posudbi od 1699. - 1731 - kod zagrebažkog kaptola u 
iznosu od 3.762 forinta i Kaptol je novac vratio, a Provincija je dala za 
izgradnju crve neovisno o prilozima dobročinitelja. 

Radovi su započeli 1734. Gradilo je od 10 - 12 zidara uz pomoć 
dvadesetak pomoćnih radnika. Arhivski podaci donose potvrde o primljenoj 
milostinji za gradnju iz Ljubljane provincijal o. Sigismund Sherpin, a 
namire piše i potpisuje o. Polikarp Marschiolli, povjerenik gradnje u Sv. 
Lenartu od 6. lipnja 1733. - 1735. godine. Milostinja primljena iz Ljubljane 
iznosi: 


1733. - 3 x 100 ft = 300 ft 

1734. - 11 x 100 ft ili više = 1.601 ft 

1735. - 7 x 150 ft ili više = 1367 ft 

1736. - = 152 ft 
UKUPNO: 3.426 di 
Ukupno primljeno: 1733., 34., 35. 3.274,08 ft 


Ukupno izdano: 1733., 34., 35. . 3.230,15 ft 


Razlika 


43,14 ft 
Za škapularsku kapelu izdano 499,09 ft. 


U troškovima su navedeni za svaki mjesec radni dani zidara 
(murari) i pomoćnih rdanika (laboratori), pa se iz toga vidi da se u jeku 
radova obračunava po 400 - 600 radnih dana, kojih ima oko 20 do 30 i 
plaćeni su po 12 - 13 novčića na dan, a po 10 - 12 zidara koji su 
plaćeni po 28 novčića na dan. (Arhiv Hrvatske, Zagreb Monasteria varia - 
Popovdol, fasc. 3. dvije bilježnice: jedna zelena). 

U vezi s izgradnjom crkve Sv. Lenarta treba zabilježiti da gradnja 
svetišta nije dobro obavljena, svetište su graditelji morali srušiti i na svoj 
račun iznova sagraditi. (Monasteria varia.. 0.c. fasc. 2) 

Sagrađena crkva Sv. Lenarta je jednobrodna sa svetištem i lađom. 
Prema 0. Mauru Fajdigi duga je 14 orgija i 5 stopa, a široka 5 orgija i 7 
stopa. Budući da orgija ima 1,896 metara, crkva je duga 27, 60 m, a 
široka 10,00 metara. (o.c. str. 907). Ispod poda ima tri kripte. Dvije 
kripte su zidane, obje 1740. godine, u svetištu za braću koja će umrijeti u 
samostanu Sv. Lenarta, a druga kraj vrata za druge vjernike. Godine 1750. 
napravljena je i treća zidana grobnica za velikoga samostanskog 
dobročinitelja Ljudevita Erdčdia, koji je 1753. tu i sahranjen. Pri kraju 
lađe je i zidani kor. Uz svetište s lijeve strane je zidana sakristija, 
nadsvođena. Arhiđakon 1799. piše, da je vrlo lijepa (valde pulcha) s dva 
velika ormara (Prot. 146/II, 44-47). Izvorno je bila pokrita šindrom 
(drvenim pločicama). 

Namještaj samostanske crkve 


Za upotrebu crkvenih prostora potreban je i određeni, svojevrsni 
namještaj. Crkve kao kuće Božje služe kao mjesta zajedničkog, javnog 
štovanja Boga, gdje je Misno slavlje središnja točka zajednice katoličkih 
vjernika jedne župe određenog naselja. Stoga je uz zgradu prikladnog 
sabiranja vjernika jedne župe na području biskupije kao šire vjerske 
zajdnice potrebno i iznutra prikladno namjestiti. 

Kroz dvadeset stoljeća Kristove crkve vjenici su vođeni brigom svojih 
svećenika crkvene prostore gradili u stilu vremena, da im uz vlastiti dom i 
Kuća Božja bude izgrađena tako da se u njoj osjećaju ne samo korisno 
nego i ugodno i lijepo. Uz korisnost velika briga se posvećivala i ljepotnoj 
strani njihove Božje kuće. 

U početku vjernička sastajališta u Rimu građena su kao sudske 
dvorane, jer su najbolje odgovarale kao sastajališta zajednici vjernika. 
Potom je razvojem javnog bogoštovlja - liturgije - Misno slavlje, krštenja, 
pokornička slavlja i molitveno sakupljanje - nastali zahtjevi namještaja u 
crkvenim prostorima. Posebno žrtvenici. Najprije jedan, glavni, postavljen u 
svetištu, u prednjem dijelu crkve. 

I taj jedan bio je samo stol kao što se i danas to čini. Negdje u 9. 
stoljeću radi nehaja vjernika, koji nisu dolazili na Misu pa svećenik nije 
mogao sve potrebno za Misu sam vršiti morali su Oltar, stol gurnuti do 
zida svetiišta. Svećenik je vjernicima okrenuo leđa, a ispred oltarnog stola 
na zid su postavili sliku, a zatim započeli graditi vrlo raskošne oltarne 
pozadine, retable od mramora i konačno od drveta s bogatim ukrasima, 
slikama i kipovima. 

I tako malo po malo oltare su počeli graditi i u vjerničkom 
prostoru, u lađi. Služili su kao štovanje svetaca, a u isto vrijeme i kao 
ukrasi crkve. Kipovi i slike na tim sporednim oltarima služili su i kao 
vjerski poticaj vjernicima, da budu svjedoci života i vjere kao što su to 
bili sveci. Uz to su upravo ti oltari postali dokazi umjetničke vrijednosti 
vjernika i njihovih svećenika i dobročinitelja. 

Uz oltare, tu je propovjedaonica, ispovjedaonice, klupe, a posebno 
orgulje na koru, a zvonovi na tornju. A kolika je kulturna vrijednost 
crkvenog namještaja u katoličkim crkvama hrvatskih vjernika naših seoskih 
i gradskih crkava, najuvjerljivije svjedočanstvo su barbarsko rušenje i 
uništavanje ovog đavolskog uništavanja svega što je Božje, sveto, vrijedno i 
lijepo, znaka kulture hrvatskog naroda. 

Nije li stoga naša dužnost, da upravo u crkvi Sv. Lenarta na 
Kotarima istaknemo upravo u sačuvanom namještaju crkve franjevačkog 
samostana iz 1734/35. godine. Samostanaca više nema, ali namještaj crkve 
Sv. Lenarta obzirom na oltare izradili su franjevci - kipari za koje znamo 
i u njima je izrečen mjerodavan vrijednostni sud. 

Veliki Oltar 


U svetištu crkve Sv. Lenarta postavljen je oltar u čast Svetoga 
Leonarda, opata, zaštitnika crkve i franjevačkog samostana, a sada i župe 
u Kotarima u Popovom dolu, u šumama između Plješivice i Oštrca 
Samoborskog gorja. Prislonjen je uz ravni zid završetka svetišta. U novo iz 
temelja sagrađenu crkvu 1735. Sv. Lenarta glavni oltar je dao postaviti 
grof Ladislav  Erdodi, gospodar gospoštije u Jastrebarskom, = kolator 
samostana i crkve braće Franjevaca, jer su članovi plemićke dbitelji Erdodi 
(grof Petar 1) utemeljili taj samostan i povjerili im brigu za zavjetnu crkvu 
Svetoga Leonarda na njihovoj zemlji u Plješivici na Kotarima, a vodilio su 
brigu o njihovim potrebama. Godina postavljanja velikog oltara bila je 
1741., a njegov darivatelj je zapisan u osobi Ladislava Erdddia. 

Najljepše i najtočnije podatke o tome umjetnički izrađenome djelu 
napisala je Dr. Doris Baričević u “Peristilu" 29/1986. pod naslovom 
“Franjevačko kiparstvo 18. st. u Hrvatskoj". Njezin opis slijedimo: - Glavni 
oltar u > Kotarima spada među najljepše oltarne — arhitekture u 
sjverozapadnoj Hrvatskoj, djelo  kultiviranog ukusa i vrsne umjetničke 
izvedbe. Istim arhitektonskim elementima kao kod trsatskih oltara (radi se 
o djelu brata Dionizija Hoffera) ostvareno je ovdje, zahvaljujući 
dimenzijama svetišta impozantna razvedena oltarna fasada na dva kata, s 
plastično gradiranom dubinom. Siroka predela s volutnim postamentima i 
zaobljenim obratima obuhvaća veliki tabernakul sa stupićima i kupolom. 
Centralnu nišu s kipom Svetog Leonarda flamkiraju sa svake strane po 
dva stupa, jedan glatki i drugi tordirani, a do njih nešto uvućen u dubinu 
u stranu zakrenuti volutni pilaster. U širokim interkolumnijama stoje veliki 
kipovi svetih kraljeva Stjepana i Ladislava - vjerojatno po izboru i želji 
donatora - iznad čijih glava vise cvjetni festoni iz kojih se  izvijaju 
anđeoske herme. Na raskinutom gređu sjede veliki anđeli, a nad nišom je 
apliciran grb donatorove obitelji. Jednostavna stijena atike oživljena je 
ugaonim volutama i nebeskom gloriom od brojnih oblaka i malih anđela 
što okružuju posjednuti lik Marije s Djetetom, koje kopljem probada 
ždrijelo fantastične zmije što se ovila oko zemaljske kugle. To je gotovo 
doslovno opetovani motiv s atike oltara u Trastu, samo što ga je Hoffer 
još raskošnije razradio. Velika kupolasta kruna, također tipični motiv 
franjevačke radionice, nadvija se na tu skupinu nad koju se postrance 
naginju dva mala anđela. Malobrojni ali brižljivo rezbareni ornamentalni 
ukras komponiran je od velikih ušiljenih akantusovih listova kroz koje se 
provlači uska vrpca. 

Rad na figuralnom ukrasu tog oltara bio je opsežan i sigurno se 
Protegnuo na nekoliko godina. Neujednačenost kipova svjedoči, da je 
Hoffer na tom poslu imao suradnika Ivu Schweigera, ali i jednog ili 
dvojicu anonimnih pomoćnika. Po svemu sudeći Hoffer nije rad na tom 
Oltaru stigao završiti, kako to pokazuju kipovi kraljeva koji očito nisu od 
njegove ruke. Hofferov je lik patrona, Sv. Leonarda u širokom i bogato 
naboranom habitu, s biskupskim štapom u ruci. Mali anđeo mu drži 
Mitru, a lik sužnja do njegovih nogu replika je lika prosjaka koji prati 
Petra od Alhantare na oltarima u Trsatu i Samoboru, svjedočanstvo da su 

franjevački kipari rado varirali predložak za jednom usvojeni tip figure. 
Hofferov rukopis prepoznajemo i u skupini Marije s Djetetom u atici bez 
sumnje jednim, od njegovih najboljih ostvarenja. Njegovi su oćito i krasni 
sjedeći anđeli na uglovima gređa, nježnih lica i velikih raširenih krila, koji 
se po tipu ljepote približavaju njegovim anđelima na oltaru Sv. Ivana 
Nepomuka u Trsatu, samo što je njihov labilni poluležeći stav u duhu 17. 
stoljeća ovdje u kotarima zamjenjen čvrstim sjedenjem na postamentu, 
Samo frizure od debelih pramenova kose još su koncipirane u tradiciji 
prijeloma stoljeća. 

Svoj možda najljepši rad na tom oltaru ostvario je Hoffer s 
tabernakulom jedinstvene koncepcije, kojom je centralna niša uokvirena 
spletom akantusovih listova. U podnožju niše lijevo i desno kleče dva 
anđela lučonoše, a u samoj je niši Raspeće nevelikih razmjera, ali 
minuciozne izrade. Sitni likovi Krista, Marije i Ivana majstorski su 
rezbareni i po stavu i pokretu i izražajnosti prava vrhunska dostignuća 
franjevačkog kiparstva. Likovi Marije i Ivana izražavaju duboku bol svojim 
međusobno  usklađenim kretnjama, a zanimljivo je da je Ivan gotovo 
identična replika istoimenog lika iz skupine Raspeća kod ljubljanskih 
Franjevca. Kipovi kraljeva na tom oltaru nisu Hofferovi... Cini se, da je 
nastavak Hofferove djelatnosti u Kotarima prekinula smrt (1741.), ali je 
ipak prije toga izradio za Kotare jedno malo remek-djelo, kip uskrslog 
Krista. To je jedan od rijetkih likova gdje lepršava traperija razgolićuje dio 
tijela i noge i tako pruža priliku kiparu da pokaže svoje vladanje 
anatomijom tijela. 

Nakon vrlo vrijednog opisa glavnog oltara Sv. Leonarda, opata u 
Kotarima Dr. Doris Baričević, zaustavimo se još malo na jednom 
značajnom dijelu toga oltara, na atici oltara, gdje je brat Dionizije Hoffer 


prikazao Blaženu Djevicu Mariju u sjedećem stavu s Djetetom Isusom na: 


krilu, a Dr. Baričević je napisala, da je to “ franjevačka varijanta u 
baroku jako omiljele Marije Viktorije, pobjedonosne zagovornice u borbi 
protiv Turaka (0.r.str.102). Na ovaj način Djevica Marija s Djetetom 
Isusom prikazana je istovjetno u atici oltara sv. Petra u Trsatu, a u 
Valpovu na glavnom oltaru župne crkve postoji slika, koja tu misao 
sadržajno istovjetno prikazuje, ali je i to bila crkva franjevaca Kapistranske 
provincije. Ne bih se složio s tvrdnjom, da su tako umjetnici u baroku 
prikazivali Blaženu Djevicu Mariju kao “Mariju Viktoriju, pobjedonosnu 
zagovornicu u borbi protiv Turaka". U Trsatu, Kotarima i u Valpovu 
Blažena Djevica Marija prikazana je u skladu s franjevačkim shvaćanjem 
Bezgrješne Bogorodice u duhu franjevačkog učitelja Ivana, Duns Scota, koji 
je u Parizu obrazložio i teološki opravdao Marijino Bezgrešno Začeće. 
Bogorodica, Isusova Majka, drži dijete Isusa, svoga Sina, jedinog i 
najsavršenijeg  Posrednika ljudi svojom smrću na križu. Isus kao 
najsavršeniji Posrednik morao je u jednom bar slučaju tako posredovati, da 
istočni grijeh nije pao na tako posredovanu osobu, potomka Adama i Eve. 
Radi potpune pobjede Krista Posrednika nad đavolom Majka Posrednikova 
nije smjela biti u vlasti njegovoj ni samo jedan trenutak. Stoga je Bog 
Majci svoga Sina zasluge Križa jedinog Posrednika između Boga i nas ljudi 
preotkupio, to jest, primjenio je njoj otkupljenje prije no što je ono 

ostvareno na Križu. I kad je tu odliku Marijinu Duns Scot teološki 
opravdao u Parizu, ustvrdio je : Dolikovalo je, da Bog to učini svojoj 
Majci, Bog je to mogao učiniti, Bog je to učinio - Decuit, potuit, ergo 
fecit! U skladu s franjevačkim naučavanjem Marijinog bezgriješnog začeća 
franjevačka umjetnost, kipari i slikari, prikazuju to tako, da Djevica Majka 
(Bogorodica) u naručju drži Dijete Isusa, a Dijete Isus drži u ruci koplje 
S Križem na vrhu i udara njime zmaja (đavla) u njegovo ždrijelo 
bezgrešna je plod pobjede Krista Spasitelja i Posrednika. i 

< Atika na vrijednom umjetničkom djelu brata Dionizija  Hoffera 
svjedočanstvo je, kako je franjevačka teologija udarila teološki temelj 
učenju o Bezgrješnoj Zaštitnici Franjevačkog reda, a usto ističe i povijesnu 
upornost Franjevaca u borbi za Marijino bezgrješno začeće sve do 
proglašenja dogme o Bezgrješnoj 8. XII 1864. po papi Piju IX. 

. oJspred glavnog oltara su tri stepenice. Budući da je taj oltar 
Pribavio plemić Ladislav Erdddi, na oltaru stoji natpis u obliku kronografa 
na kipu Sv. Leonarda: 


LaDisLaVs erDoDI 
ne Cessltates IntVens 
Ista ex trVXlIt 


Ladislav Erdčdi 

u potrebi utječući se 
ovaj (oltar) podigao 
godina: 1741. 


Ispod velikog oltara nad slikom na drvu, koja prikazuje lov piše: 


Comes Petrus Erd&dy de Monyokerek 
existens in venatione apparuit ei S: 
Leonardus in magno splendore super hane 
petram, eumqne adhortatus est ut ad 
homorem ipsius aedificet ecclesiam et petat 
gratias 1531. 


Knezu Petru Erdčdi de Monyokerek 

kad se nalazio u lovu, ukazao se Sv. 

Leonard u silnoj svjetlosti nad ovom 

stijenom, i potaknuo da njemu (Sv. Leonardu) 
u čast sagradi crkvu i da moli 

milosti 1531. 


Na mramornoj ploči na ulazu u crkvu Sv. Leonarda piše: 


Siste viator 
Hic iacet excImus et illmus DNS comes 
Ludovicus Erd&dy de Monyorokerek 
Montis Claudij et contus Varasdinensis perpetuus 
Posegiensis vero supremus comes. S.C.R. et A. Majestatis 
actualis intimus consiliarius. Per regna Dalmatiae 
Croatiae et Slavoniae locumteneus banalis. Cameraruis et C. 
VIXIt MVnDo. VIVIt CoeLo. 
slne Lachre oBiit xiv Febr. qet. mae LXI 


Zastani prolazniče, ovdje leži odlični i presvjetli gosp. g. grof 
Ljudevit Erd&di od Monoyorokereka, Moslavine i Varaždina - županije 
doživotni, a požeški veliki župan, njegovog kralj. i carskog veličanstva 
djelatni tajni savjetnik, kraljevine Dalmacije, Hrvatske i Slavonije vršilac 
banske službe, komornik itd. Živio je u svijetu. Živi u nebu, bez suza, 
umro 14. veljače, star 61 godinu. 

Prema kronografu umro je godine: 1753. 


Ispod velikog oltara nalazi se zdenac, koji je uvelike držan svetim i 
ljekovitim, te su nekoć mnogi hodočasnici dolazili onamo da piju i ponesu 
kući tu vodu, a niže u posebnom bazenu kupale su se žene, koje nisu 
mogel zatrudnjeti (E. Laszowsky, Sv. Leonard, Prosvjeta Zagreb, v/1897, 
str. 731). 

U znak zahvalnosti za primljenu milost vjenici su ostavljali zahvalnice 
u poklonjenim slikama. Jedna takva zahvalnica u čast Sv. Leonarda na 
slikama umjetnički na platnu nalazi se u franjevačkom samostanu u 
Samoboru. (P. Cvekan, Franjevci u Samoboru, Samobor 1982.) 


Pokranji oltari 


U lađi samostanske crkve Sv. Leonarda nalaze se 4 pokranja oltara, 
koji su postavljeni nakon dovršenja crkve 1735. od 1742. do 1746. godine. 
To su oltari: Svetog Franje Asiškog, Svetog Antuna Padovasnkog, Blažene 
Djevice Marije i Svetog Josipa. I svi su do danas uzčuvani. Djelo su 
stolara, kipara, pozlatara i slikara. 


1. Oltar Sv. Franje Asiškog 


S lijeve strane, gledano na glavni oltar, ispod  trijumfalnog luka, 
malo ukošeno prema sredini, smješten je drveni retabl oltara sv. Franje 
Asiškog. Dao ga je podići Nikola Vojković 1742. godine. Dosta 
jednostavno i siromašno izrađen drveni retabl, izgledom gotovo istovjetan 
glavnom oltaru, na dva kata, sa slikom Zaštitnika u sredini oltara i s 
manjom, uramljenom slikom u atici oltara. 

Oltarna slika je ulje na platnu u profiliranoj, marmoriziranoj rami sa 
zlatnim obrubom uz sliku. Slika predočuje “Utisnuće rana sv. ocu Franji 
na L'Averni". Ušćuvana je i svježih boja. Rama je gore polomljene crte. 
Sa svake strane je stup, a s vanjske strane stupova na postamentima 
postavljeni su kipovi svetaca, franjevci: Sv. Ivan Kapistran, desno Sv. 
Bernardin Sijenski, lijevo. Kipovi su djelo brata Ive Schweigera, kipara, 
koji je radio zajedno s bratom Dionizijem Hofferom. Dr. Doris Baričević 
tvrdi “Oba su kipa skoro replika samoborskih svetaca, u temperamentnom 
iskoraku, živoj gestici i tipu lica s primjetnom tendencijom pretjerivanja u 
karakterističnim detaljime" (o.c. str. 144). 

Iznad oltarne slike je ukošeno, profilirano gređe, na kojem stoji 
atika oltara. Središnje je uramljena slika, ulje na platnu, u umanjenom ali 

istom obliku kao i oltama slika s plomljenom crtom završetka, slikar 
nepoznat, ali isti kao i na oltarnoj slici, prikazuje Sv. Nikolu, biskupa 
vjerojatno Zaštitnika darovatelja oltara Nikole Vojkovića, čiji se grb nalazi 
u medaljonu, koji spaja obje spomenute slike (7). 

. | Na završnom dijelu oltarne atike iznad malih stupića uz sliku Sv, 
Nikole postavljeni su obostrano po jedan krilati anđeo, a u sredini između 
anđela je kip Bezgrješne Djevice, vjerojatno brata Severina Aschpachera iz 
1763. godine. 

Stipes oltara s prednje strane ima drveni, oslikani  antipendij 
obnovljen, a predočuje “Sveti Franjo pred biskupom asiškim Gvidom skida 
odijelo i vraća ga svome ocu Petru Bernandonu". slika je ulje na daski 
Dobro je sačuvana. 

Retabl oltara je = marmoriziran. vjerojatno sada nije izvorne 
marmorizacije, jer je prilično taman. Djeluje privlačno. 


2. Oltar sv. Antuna Padovanskog 


/ Ispod trijumfalnog luka s desne strane lađe, malo ukošeno postavlje 
je drveni retabl oltara u čast sv. Antunu Padovanskom. Velikom prijatelju 
ljudi, Svecu čitavog svijeta, nalazitelju izgubljenih stvari i osloboditelju 
zatvorenika, podignuti su oltari u svim franjevačkim crkvama pa to i crkvi 
Sv. Lenarta, opata, u Popovom dolu na Kotarima. Dao ga je 1742. godine 
podići Adam Ilijašević. Stolarski, drveni retabl istovjedno je građen kao i 
oltar sv. Franje Asiškog. U središnjem dijeli retabla je slika, ulje na 
platnu, u  uramljenoj,  profiliranoj,  marmoriziranoj —rami, polukružnog 
završetka, a prikazuje slavu sv. Antuna. Slikar nepoznat ali dobar. Uz 
sliku su obostrano po dva stupa, a s vanjske strane na visokom 
postamentu smješteni su kipovi svetaca franjevaca: sv. Jakov Marhijski, s 
kaležom u desnoj ruci, a lijevo sv. Franjo Solan, apostol Južne Amerike, 
koji su 1727. proglašeni svetima, stoga se njih dvojica redovito susreću na 
franjevčkim oltarima. Djelo su brata Ive Schweigera kao i franjevački sveci 
na oltaru sv. Franje iz 1742. godine. 

U atici je središnja slika, ulje na platnu, prikazuje neki događaj iz 
Antunova života. Slika je uramljena, a rama je profilirana i marmorizirana, 
manja od oltarne slike. Uz sliku je postavljen po jedan manji stup, a na 
Vrhu je iznad stupova obostrano po jedan krilati anđeo; središnji je oveći 
kip sv.Josipa vjerojatno brata Severina Aschpachera iz 1763. godine. 

Slipes oltara je prekriven antipendijem na oslikanoj daski. Slika, ulje 
na daski, prikazuje događaj iz Antunova života:“Antun čudesno oslobađa 
lažno okrivljena čovjeka. Svjedočiti mora pokojnik, koji je iz pakla morao 
Svjedočiti o nedužnosti lažno okrivljena čovjeka." Slika tog antipendija je 
Obnovljena i dobro je uščuvana. 

Oltar je dobro uščuvan, marmoriziran tamno, ali ne izvorno. Slike 


na oltaru povezuje medaljon u obliku kartuše, gdje je mala slika iz života 
Sv. Antuna. 

Na oba oltara - sv. Franje i sv. Antuna nalaze se i izvorna oltarna 
Raspela. 


3. Oltar Majke Božje 


Pri dnu lađe na lijevome zidu kod kora u dubokoj niši smješten je 
vrlo lijepo oblikovan drveni retabl oltara, posvećen Blaženoj Djevici 
Bezgrješnoj. Oltar je 1746. godine dala podići Katarina Skrlezin (Škrlec). 
Svojom širinom i visinom oltarni retabl je kao i glavni oltar. Ploha oltara 
je konkavna. Središnje je postavljena oltarna slika, preko dva metra visoka, 
a oko 120 em široka uramljena širokom profiliranom ramom, polukružna 
završetka, marmoriziranom. Uz sliku su sa svake strane po jedan pilaster, 
a poslije njega glatki stup kompozitnih glavica. Uz stup s unutrašnje 
strane i pilaster u konkavnoj niši smješteni su kipovi: sv. Barbara, Djevica 
s kaležom u lijevoj ruci, a s kulom uz njezinu desnu nogu, s lijeve strane 
oltarne slike, s lijeve strane na isti način sv. Katarina, Djevica i mučenica 
i njoj uz lijevu nogu slomljeni kotač. Djelo su brata Kasijana Lohna (2). 

Oltarna slika je ulje na platnu, djelo nepoznata slikara, ali vrlo 
dobro i sadržajno izvorno lijepo. Središnje je na gornjem dijelu slike 
Blažena Djevica Marija “Bezgrješna" stoji na polumjesecu, postavljenom na 
ogromnog zmaja - sotonu - na krošnji drveta uz koje stoje Adam i Eva, 
a lijevo od njih na slici, anđeo s mačem pred praroditeljima u stavu 
tjeranja. Slika je svježih i uščuvanih boja, privlačivo sadržajna. Slikar je 
vrlo dobro želio prikazati onaj trenutak kad je nakon grijeha naših 
praroditelja Bog objavio radosnu vijest da će potomak Zene, obučene u 
Sunce, s mjesecom pod nogama pobijediti đavla i njegove sljedbenike, a 
sotona Ženi neće moći nauditi radi savršenog posredništva Krista obzirom 
na svoju Majku, što je inače tako dobro prikazao Dionizije Hoffer u atici 
glavnog oltara. Da je obećani Spasitelj došao, na oltaru Majke Božje, 
svjedoči to slika Marijina Navještenja u atici oltara. Slika je u manjem 
profiliranom okviru istog oblika kao i oltarna slika. Na gređu oltara 
obostrano je iznad stupova postavljen po jedan krilati anđeo. Slika svršava 
polukružno. Na stipesu taj oltar nema drveni antipendij. Dotrajao je. 


4. Oltar svetoga Josipa 


Nasuprot oltaru Bezgrješne Djevice nalazi se oltar sv. Josipa. 
Umjetničko je djelo, vrijedno pažnje i divljenja. Duboko napravljenu nišu 
u desnome zidu crkvene lađe blizu kora smješten je drveni retabl oltara 
veličine glavnog oltara. Konkavnog je izgleda, jednostavno oblikovane 
predele s visokim, profiliranim postamentima. Središnje je smještena velika 
oltarna slika, ulje na platnu visine od 220 cm, a širine oko 120 cm. 
Uramljena je širokom profiliranom ramom, marmoriziranom i pozlaćenom. 
Slikar je nepoznat ali dobar. Sadržaj slike ističe slavu svetog Josipa. Boje 
su svježe i ugodno lijepe i slika je uščuvana. Uz sliku je sa svake strane 
po jedan pilaster i glatki stup kompozitnih glavica. U nišu je sa svake 

strane postavljen kip po jedne elegantno oblikovane i i j 
sa ina Le LA Ta j g ne svetice, kiparsko djelo 

. Na konkavno i bogato profilirano gređe postavljena je atika oltara 
oblikovana kao i na oltaru Bezgrješne Djevice. Središnja je slika ulje na 
platnu, u profiliranoj rami, istog umanjenog oblika, sadržajno s nekim 
događajem iz Josipova života. Uz sliku su stupići s kompozitnim glavicama 
Iznad stupova na gređu obostano je smješten po jedan krilati anđeo. 
Stipes oltara prekriva drveni, obojeni antipendij, ulje na daski, a 
slikar je prikazao čudesno ozdravljenje. Retabl oltara je marmoriziran u 
zagasitoj boji nasljedovanjem mramora. 

sija dva če imaju i prikladne oltarne križeve. 
tar sv. Josipa postavljen je 1744., a darovateljica i 

Miloškin (0. Maurus Fajdiga, Moa 908). HR Papa dna 


Propovjedaonica 


Na desnom zidu lađe između oltara sv. Antuna i oltara sv. Josipa 
postavljena je propovijedaonica. Prema zapisniku Samostanske kronike 
propovjedaonica je postavljena 1742. godine. Budući da se ne spominje 
darovatelj, znači da je djelo brata stolara, franjevca, kakvih je Hrvatsko 
Kranjska provincija u to vrijeme imala, kako to svjedoči raspored braće 
(Tabule) po samostanima u provinciji. 

: Govornica propovjedaonice ima izduženi oblik četverokuta, gdje su 
na četiri uklade, ulje na daski, naslikani evanđelisti: Matej, Marko, Luka i 
Ivan. Donji dio govornice je uklonjen jer je dotrajao, dok je sama 
govornica sačuvana. Slike u boji vrlo zanimljivo naslikane. Pristup na 
govonicu propovjedaonice je iz samostana. 

Na pozadini govornice nema slikarije. A iznad nje - gore - jest 
kapa propovjedaonice, okrenuti oblik govornice. I taj dio je oštećen, ali 
kostur postoji. 

Propovjedaonica je dobar stolarski i slikarski rad, i kad bi se 
Popravila i obnovila, pokazala bi svoju vrijednost i ljepotu! (Monasteria 
Varia, Popovdol, fasc. 2 ndus, Diarium str. 41-87). 


Postaje Križnog puta 


j Godine 1742. u crkvi sv. Lenarta postavlje je Križni put za vjerničku 
I redovnčku pobožnost Križnog puta, koju je franjevački red širio i 
Postavljao ne samo u svojim samostanskim crkvama nego i u županim 
Crkvama i kapelama. Za lakše razmatranje Gospodinova križnog puta, 
slikari, a često i rezbari, izrađivali su 14 postaja Križnog puta i tako se u 
samostanskim crkvama nalaze slike, ulje na platnu, gdje su vrsni slikari 
kitom i bojama prikazali sadržaj pojedinih postaja. Takav jedan slikarski 
Tad, nepoznata slikara, izvorno je sačuvan i u sv. Lenartu na Kotarima. 
Umjetničku vrijednost postaje Križnog puta u sv. Lenartu zapazio je i 
Poznati knjževnik Miroslav Krleža, koji je postaje Križnog puta u crkvi sv. 
Lenarta dao obnoviti (Izjava sadašnjeg župnika). 

Krstionica 


U svetištu desno od glavnog oltara u desnom zidu napravljena je 
mala udubina i u njoj se nalazi mali ormarić od drveta, a zatvaraju ga 
drvena vratašca, zelenkasto obojena. To je za: vrijeme franjevaca u sv. 
Lenartu vjerojatno bilo spremište za sveto ulje, jer Župa tu nije tada bila, 
a sada je to spremište za krštenje. 


Dva velika anđela 


U svetištu su sa strane glavnog oltara - desno i lijevo - uza zid 
postavljeni postamenti, na kojim su velikikipovi krilatih anđela. S oltarom 
nisu povezani. Čini mi se da služe kao ispunjenje prostora. Kipar nije 
poznat, ali dobar. 


Stari kip sv. Lenarta, opata 


U pozadini glavnog oltara u niši je smješten pozlaćeni kip svetoga 
opata Leonarda. Iste je veličine kao i onaj u prednjem dijelu niše, 
Hofferov sv. Lenart. To mora biti kip s glavnog oltara u prijašnjoj crkvi. 
Dobar je kiparski rad. Ovdje spominjemo i treći kip sv. Lenarta koji se 
nalazi na fasadi crkve u središnjoj niši. Gotovo je iste veličine kao i 
spomenuta dva. 


Slike u svetištu 


Svetište je boltano. Na svakoj strani se dosta visoko na zidu nalaze 
smanjeni prozori - po dva na svkoj strani. Ispod tih prozora na desnom i 
ljevom zidu svetišta obješene su po dvije velike, širokim profiliranim 
ramama uramljene slike. Slike predočju uščuvane sadržaje, za koje se radi 
zaprašenosti i visine ne može ustanoviti. Vjerojatno su to zahvalnice sv. 
Lenartu radi čudesnog ozdravljenja, jer takve slike - zahvalnice - postoje u 
samostanskoj sobi za čuvanje kulturnog blaga. Važno je samo te Četiri 
slike zapisati jer su iz 18. stoljeća i za vrijeme franjevačkog boravka u sv. 
Lenartu darivane i naslikane. 


Kor i korske klupe 


Na zadnjem dijelu lađe sagrađen je u crkvi i kor. Tri korska luka 
počivaju na dva sazidana kvadratna stupa obostano povezana sa zidom 
desne i liejve strane lađe. S donje strane je zidana bolta, a s gornje 
strane je korski prostor gdje su smještene orgulje, a iza orgulja i posebno 
izrađene klupe za službenu molitvu redovnika. 

Kor je prostran i svjetao. Osvjetljuju ga dva velika prozora na 
fasadnom zidu. Prema crkvi postoji zidani dio ograde, ali na toj ogradi 
nema drvene rešetke, kako je to uobičajeno, jer je vjerojetno dotrajala, pa 
su je uklonili. Na zadnjem zidu, gdje su prozori, smještene su korske 
klupe. Izrađene su u dva reda, jedan iznad drugoga. Središnje je sjedište 
za voditelja korske, redovničke molitve, a ispred njega klecalo. S dene 
strane od tog klecala u gornjem redu su četiri sjedišta i ispred njih je 
klecalo po cijeloj dužini sjedala. U donjem dijelu su tri sjedala i ispred 
klecalo. Jednako je i na lijevoj strani od središnjeg sjedala. To jest: četiri 
u gornjem redu, a tri u donjem redu. U svemu, dakle, petnaest sjedala. 
Broj sjedala odgovarao bi broju franjevaca svećenika, koliko ih je po 
sagrađenju crkve 1735. običavalo biti u sv. Lenartu. Za braću pomoćnike 
su sigurno postojale i klupe sa strane. 

Kad su središnje u koru postojale orgulej tada je na kućištu prema 
korskim klupama, gdje su braća molili korsku dnevnu molitvu bilo 
smješteno raspelo, koje se čuva u sobi starih, vrijednih stvari. To Raspelo 
je srednje veličine i uza nj su se nalazili mali kipovi: Gospa i sv. Ivan. 
Isti kipovi su u spomenutoj sobi. Gotovo istovjetno Raspelo postoji na 
kućištu orgulja Marije Gorice, vjerojatno djelo istoga brata kipara. 

Na kor se dolazi sa strane samostana, s lijeve strane. 

Korske klupe su solidan stolarski rad. Neke uglade su oštećene i 
uklonjene, ali klupe bi se mogle popraviti. 


Orgulje 


' Franjevci su veliku pažnju posvećivali pjevanju i u svetoj Misi i u 
časoslovu, a jednako i u pučkim pobožnostima. U Misi i u časoslovu 
upotrebljavalo se koralno pjevanje, a u pučkim pobožnostima pučko 
Pjevanje. Za oba načina crkvenog pjevanja upotrebljavalo se i sviranje 
orgulja. U svim samostanskim crkvama 17. a posebno 18. i 19. stoljeća 
nalazimo veće ili manje orgulje, na kojima sviraju orguljaši, pretežno 
Svećenici, a i braća pomoćnici. Radi toga franjevački propisi određuju da 
Se u svim novicijatima, u kućama filozofskog i teološkog studija braća uče 
Pjevati, a sposobniji i orgulje svirati. Stoga povijesni podaci svjedoče, da je 
Hrvatsko Kranjska provincija imala lijepi broj vrsnih orguljaša i pjevača, a 
1 dobrih orgulja (Samobor). 

Da li su u crkvi sv. Lenarta i prije 1742. postojale orgulje, podataka 
nema. Vjerojatno su postojale, jer je samostanska crkva sv. Lenarta 
Proštenjarsko mjesto. No, kad je sazidana sadašnja crkva sv.Lenarta i bila 
iznutra uređivana, postoji zapis Spomenice ili Diarijuma: "Godine 1742. 
pod istim gvardijanom ocem Hijacintom nabavljene su bile nove orgulje, za 
koje je presvijetla gospođa Depozin dala 40 forinti (Anno 1742. sub 
eodem Guardiano P. Hyacintho procuratum fuit novum organum pro quo 
Contribuit perillustis domina Depozin fl. 40" Arhiv Hrv. Monasteria varia, 
Spisi samostana Popovdol, kut. 2. Dodatak). Ovaj podatak potvrđuje moju 
tvrdnju da su u staroj crkvi sv. Lenarta postojale orgulje jer se inače ne 
bi moglo napisati da je gvardijan otac Hijacint nabavio “nove orgulje" 
nego samo orgulje. A po sudu Ladislava Šabana “vrlo lijepi pozitiv na 

pjevališu crkve sv. Lenarta u Kotarima “iznad Samobora izgradio je 
zagrebački graditelj orgulja Antun Weiner, koji je 1738. godine sagradio i 
orgulje u Samoboru, a sv. Lenart i Samobor dva su samostana iste 
Hrvastko, Kranjske provincije." 

O orguljama u sv. Lenartu Ladislav Šaban piše: “vrlo lijepo kućište 
s marmorizacijom, s raspelom i kipovima Marije i Ivana u začelju 
polihromija.. Sviraonik također u začelju, neposredno iznad zračnica i izvan 
kućišta, ima samo jedan manuel (opseg C/E - c3) bez pedala, probodna 
mehanika. Ima klasičnu dispoziciju većeg pozitiva 18. stoljeća: Copula 8", 
Portun 4'/otv. drvena flauta, Principal 4' (u prospektu) Oktav 2", Quint 1 
1/3', Superoctav 1', Mixtur, dakle sedam registara. Još uvijek su mjehovi 
smješteni u bazi orgulja i pokreću se povlaćenjem remenja. Orgulje su 
posve neispravne i ne mogu se svirati. sav materijal još je izvoran i vrlo 
dobar". (Šaban 1977.). 

“ I to djelo kasnobarokne umjetnosti (1742.), velike je povijesne i 
muzejske vrijednosti, organološki vrlo zanimljivo, bilo je već u prošlosti 
osuđeno na  škartiranje: ravnateljstvo “Pobožnih zaklada", sudeći po 
novinskoj bilješci, (Katolički list, Zagreb, 1914., s. 244.) bilo je 1914. već 
dodijelilo 300 kruna za nabavu novih orgulja. Srećom su svjetski rat i 
siromaštvo crkve spasili orgulje. Posljednji put ih je dao popraviti hrvatski 
skladatelj Franjo Lučić 1918. (cedulja u orguljama) koji je u Kotarima 
učiteljevao 1917. i 1918. i ovdje skladao svoju prvu simfoniju i kantatu 
“Noć na Uni". Razmještaj drvenih svirala gotovo uokviruje  principalne 
alikvote, što je prilično neobično. Janaček kao autor ne dolazi u obzir, 
ako strukturu toga pozitiva usporedimo sa strukturom pozitiva iz kapele 
Laduču (1733.) kraj Zagreba. Prema tome i ovdje je Weiner mogući 
autor" (L. Šaban, Antonius Weiner organifex zagrebiensis, Poebni otisak u 
zborniku “ Iz staroga i novog Zagreba", Muzej grada Zagreba, 1974., str. 
79-80 i 89-90). 

U naše vrijeme orgulje u sv. Lenartu rekonstruirao je i obnovio 
Faulend-Heferer. Prema zapisu u orguljama obnovu tih orgulja je 27 II 
1918. obavio Franjo Skopek iz Zagreba. Tom zgodom je Skopek izmijenio 
čitavu klavijaturu i dao joj posve moderne tipke, ali je ostavio izvorni 
pogon mjehova na povlačenje remenja. ' 

Prema najnovijoj obnovi  Dispozitiv orgulja je smješten u staro 
nanovo obojeno kućište. Na zadnjoj strani je igraonik bez pedala. Registi 
su na mehaničko povlačenje registara. S lijeve strane su 4 regista, a s 
desne strane 3 registra 


Quint 1, 1/3 Portun 4, 
Octav 2 Mixtur 
Principal 4 (u prospektu) Superoctav 


Capula maior 8 


Svečana kolandacija obnovljenih orgulja obavljena je u nedjelju 24. 
studenoga 1992. za gvardijana 0. Tomislava Karo TO u čast 750 godina 
jubileja povelje slobodnog grada Samobora. 

Za vrijeme franjevaca u sv. Lenartu samostan je redovito imao i 
orguljaša franjevca svećenika ili brata pomoćnika. Nakon 1789. u crkvi sv 
Lenarta orgulje se upotrebljavaju samo na dan proštenja i na velike 
blagdane. Sviraju učitelji za određenu plaću ili prigodno posuđeni orguljaši 
iz Reda. I tako su orgulje nekoliko puta popravljane i do danas sačuvane. 


Sakristija 


. Iz svetišta se kroz vrata na lijevom zidu, sjeverna i 
sakristiju, koja je 1742. godine bo Pla boltom i makin ritn 
istočnog samostanskog trakta 1735. godine. Nadsvođena je za gvardijana đ 
Hijacinta (Diarij 0.c.). Fajdiga je zapisao, da se iz samostana u sakristiju 
silazilo s 38 stepenica, to jest, 18+20 (o.c. str 907.). Arhiđakon pohoditelj 
kapelanije Kotari 1799. godine navodi u svome opisu: “sakristija je sei 
lijepa" (valde pulchra-Prot. 146/II str. 44-47). I stvarno je i davi vrlo 
lijepa, prostrana i vrlo svjetla. Ima dva prozora. U njoj su i dva 
sakristijska ormara, izvorno sačuvana, smještena na dva suprotna zida 
Ormari su dobar stolarski rad braće franjevaca - stolara. A jer se na tim 
ormarima nalaze želejzni ukrasi na vratašcima i brave, rukom iskovane 
djelo su brata kovača - bravara (faber serarius). ; ' 
Veliki ormar (sačinjavaju dva ormara) postavljeni jedan iznad 
drugoga. Gornji ima i središnji dvokrilni ormarić, a sa svake strane po tri 
manja ormarića, u kojima su svećenici franjevci držali kaleže i potrebne 
stvari za Misu. Taj ormar je stajao na nožicama da između gornjeg i 
donjeg, šireg ormara, bude dovoljan prostor za pripremanje misnog odijela 
Doni je ormar malo dulji i širi s tri dvokrilna ormara za spremanje 
misnica i ostalog potrebnog misnog ruha. 
za I manji sakristijski ormar je građen kao i veliki i služi u istu svrhu. 
o su također dva ormara, jedan iznad drugoga. Vjerujem, da se u 
sakristiji za vrijeme franjevaca nalazilo i više potrebnih sakristijskih stvari 
kojih sada više nema. ' 
4 Ne a samostana u sv. Lenartu franjevci su mogli odnijeti 
,. ari - pokretne, a za osnutak buduće župe dužni su bili ostaviti 
(ma najnužnije stvari, misnice, crkveno ruho, kalež, pokaznicu, moćnike, 
aa najpotrebnije liturgijske knjige. Krivo se piše, da je poslije 
“al jit rapeh nastupilo samovoljno otuđivanje samostanskih stvari. 
x. ze ar .. spisi koji svjedoče da je Uprava samostana s pismenim 
e Ba. odjeljivala Ba pojedine stvari dokinutog samostana drugim 
e = u Provinciji. Tako su samostani u Jastrebarskom i Samoboru 
a ke e stvari iz samostana u Kotarima. Naravno, da namještaj u 
pa ona na tornju i slične stvari nisu dolazili u obzir, kod dijeljenja 
m... i inventara. I tako su sve te vrijedne stvari sačuvane do danas 
a. J zeesgd . ni Ljubljana kao sjedište provincije Hrvatsko Kranjske nije 
> iz > nek jer Kotari. u času dokidanja, nisu bili u toj 
Ki radnja B vena primorskoj, u kojoj su po odredbi cara Josipa 
= od o ok s Porina Trsat, Senj, Pazin, Karlovac, Jastrebarsko, 
a - Kotari, Samobor, Marija Gorica, Klanjec i sjedište u Karlovcu 
783. - 1809.). U karlovačkom arhivu se mogu naći reversi što je i 

kojemu samostanu službeno dano od inventara dokinutog samostana na 
Kotarima. 
Sveto posuđe 


Što je sve od svetog posuđa imao samostan Sv. Lenarta na 
Kotarima, nije poznato. No, zapis iz Karlovačkog samostana svjedoči, da 
su Franjevci u Karlovcu 10. IX 1789. prigodom dokinuća samostana Sv. 
Lenarta odredbom Provincije dobili: 

7 srebrnih kaleža i 
1 srebrni ciborij 
(arhiv karlovačkog samostana Fascicul XII). 


Toranj 


Toranj samostanske crkve sv. Lenarta na Kotarima prizidan je s 
desne strane crkve i južnog samostanskog trakta. Samostanski dnevnik 
bilježi, da je sklopljen ugovor o gradnji zvonika godine 1746. Zvonik je 
građen 1748, a potpuno dovršen 1749. godine (Monasteria varia, Popovdol, 
fasc. 2ndus Diarium, broj 41-87). pobliži podaci o gradnji, graditeljima, 
tlocrtu i visini tornja ne postoje. Zabilježeno je, da su po dovršenju tornja 
zvona iz starog zvonika prenešena (1749.) u novi toranj. 


Zvona 


U tornju su za vrijeme franjevaca bila 3 zvona. Arhiđakon u 
pohodu 1799. bilježi da su u tornju zvona: Jedno od 1 centa, jedno od 
60 libra i jedno od 4 centa (Prot 146/II). Arhiđakon iz 1852. opisuje ta 
tri zvona točnije: 

1. Veliko, teško 5 centi, u čast sv. Leonarda, Franje Ksavera, 
Antuna Padovanskog i Blažene Djevice Marije, u gornjem krugu je zapis 
“Ivan Fridman funme in Zagrabiae 1761" (izlijao me je u Zagrebu Ivan 
Fridman 1761.). 

2. Srednje teško 1 i pol centa. Stari napis nije čitak, ali se vidi 
“Katarina qui 1580" i ime Raspetoga. 

3. Malo, teško 70 funti “fusa 1564. in honorem s. Leonardi" 

Sva tri zvona nabavio je samostan u svoje vrijeme (Prot 150/VI s. 
167-184.) 

Prema Kukuljeviću = “Natpisi sredovječni..." 1891. str. 234 stoji, da 
na zvonu crkve bivšeg samostana sv. Leonarda god. 1876. u Zagrebu 
prelejan stoji natpis: 

“Got Hilf uns aus Aller not Katarina Maria; 1540. 

Bog nam pomaže u svakoj nevolji, Katarina Maria. 1540. 


Toranj ima drvenu kapu i svršava u šiljak. 


Na zidanom gornjem dijelu tornja su na sve četiri starne po jedan 
veći prozor, da se zvona mogu čuti. 

Fasada crkve 


Crkva sv. Lenarta u Kotarima je jednobrodna građevina s dosta 

prostranim svetištem i lađom. Svetište je nadsvođeno jednom boltom i ima 
4 prozora na svome gornjem dijelu. Lađa je dosta široka s dvije niše u 
zidu, gdje su smještena dva oltara, i završava zidanim korom. Na svakom 
zidu, lijevo i desno, ima po jedan veliki prozor i čitava je nadsvođena 
boltom bačvastog oblika. Jednostana je i siromašna. 
Takva je i njezina vanjština, a posebno njezina fasada. To je 
jednostavna ravna ploha, koja zvršava u obliku trokuta s jednim malim 
prozorom na tavanu. U visini kora na fasadi je jedna veća niša , u kojoj 
je. kip SV. Lenarta, opata pod staklom i s mrežom, a sa svake strane te 
niše je po jedan veliki prozor. 

Ispred velikih ulaznih vrata u crkvu nalazi se zidana nadstrešnica 
koja štiti ulaz u crkvu od vjetra i vremenskih nepogoda, naročito od kiše, 
jer je prilaz crkvi mali spust. Nadstrešnica je sa tri strane zatvorena 
staklenim plohama, a sprednje strane su i staklena vrata. Zapisa nema 
kad je nadstrešnica napravljena. Vjerojatno kasnije, i 

. Velika ulazna vrata su dvokrilna. danas su nova, ali panti, željezni 
okovi i ostalo je iz starih vrata - djelo brata kovača i bravara 18. stoljeća. 

. Krov je izvorno bio pokriven šindrom, a danas crijepom. Pod je u 
crkvi kamen. 


Posvećenje crkve 


Kroz petnaest godina crkva Sv. Lenarta, opata u Popovom dolu je 
izgrađena i potpuno uređena i osposobljena za vršenje liturgijskih čina. 
Franjevci su željeli, da bude po propisu Crkve i posvećena. Budući da taj 
sveti čin vrši samo biskup, posvećenje samostanske crkve sv. Lenarta 
upriličeno je 17. travnja 1750. godine, a izvršio ga je dopuštenjem 
zagrebačkog biskupa Franje Tauzija, pazinski biskup, franjevac, otac Josip 
Bonifacije Cechotti (Fajdiga., 0.c., str. 908). 


Samostan Sv. Lenarta, opata 


Izvorni samostan među šumama u Popovom dolu podigao je 
franjevcima knez Petar I Erdčdi 1531. godine. Vjerojatno je bio drven sa 
svim = potrebnim prostorijama za provođenje zajedničkog života za 12 
redovnika. O tome samostanu se zapisano ništa nezna. Da li je novi 
samostan podignut 1683. ništa se nezna. Fajdiga piše, da je o. Sigismund 
Skerpin, provincijal, godine 1733.-35. dao sagraditi iz temelja samostan i 
Crkvu na Kotarima (o.c. str 907). Prema tomu taj tako sagrađeni 
de lostan, zidan kao i crkva, imao je četiri trakta i bio je građen na kat. 
Hena bunaru, koji je bio u samostanskom kvadratu, a i danas postoji, 
lo je podignut oko toga bunara i prikladno velik za zajedničko življenje 
dvadesetak braće. Dokinućem samostana 1789. i nastankom kapelanije, a 
1811. i župe, samostanska zgrada je zapuštena i tako se od prvotnih 4 

trakta sačuvao samo jedan južno zapadni uz crkvu i služi kao župna kuća, 
stan za župnika. Stoga o samostanskoj crkvi ne možemo pisati. 


Sredstva uzdržavanja 


Franjevci su u Kotare došli kao izbjeglice iz Bosne, a onda i iz 
Samobora. Primio ih je knez Petar I Erdčdy i smjestio u šumovitom 
predjelu Plješivice, gdje osim samoće i šutnje, sredstava za život nije bilo. 
I naravno životna sredstva morao im je pribaviti dobročinitelj. koji je htio, 
da uz njegovu zavjetnu crkvu slave Boga sinovi brata franje. Bez 
materijalne pomoći zajednički život do dvanaest redovnika bio bi ne samo 
nemoguć, nego crkvene vlasti ne bi ni dopustile osnivanje samostana sv, 
Lenarta. 

Prema pisanim podacima Petra I Erdody se obvezao za sebe i za 
svoju obitelj franjevcima u Kotarima godišnje podavati u naravi i u novcu 
slijedeće od 1531. godine što se 1784. sastojalo: 

1. Zaklada je godišnje iznosila 348 ft a davale su je tri obližnje 
gospoštije porodive Erdčdy - a) okićko-kerestinećka 146 ft; b) jastrebarska 
106 ft; c) želinska (Turopolje) 96 ft. Sve tri gospoštije zajedno samostanu 
su trebale dati u naravi: 48 vagana pšenice, 48 vagana prosa, 36 vedri 
vina, 6 svinjčeta i 20 ft u gotovom. U ime te zaklade samostan je 
godišnje trebao odslužiti 12 svetih misa za žive članove i 12 svetih misa 
za pokojne članove obitelji Erd&dy. 

2. Zemljišni posjed samostana 1667. sastojao se od slijedećih čestica: 


a) kloster, vrt, ternac i zemlja okolo 3 jutra 
b) pod štalum, kerč novi 1/2 jutra 
c) preseka 11/2 jutra 
d) kerč 11/2 jutra 
e) kut sinokoše pod kloštrom 4 kosca 
f) velika sinokoša 12 kosaca 
g) velika sinokoša 3 kosca 
h) preseka sinokoša 5 kosaca 


Sav taj posjed je bio oko samostana, i u kasnijim opisima bilježe se 
iste čestice. Nastao je krčenjem šume. Oranica je bilo malo 3 do 4 jutra, 
pa se žitarice trebalo nabavljati. sav taj posjed nalazio se na području 
obitelji Erd&dy, pa se može predpostaviti da je poklonjen samostanu pri 
utemeljenju. Godine 1748. samostan je imao dva vola i dva konja. 

3. Podavanje gornice i desetine, koju su samostanu darovali okolni 
posjednici, donosilo je priličan prihod. Samo u vinu samostan bi godišnje 
dobivao do 380 vedri vina. 

4. Nagrade za služenje svetih misa po nakanama darovatelja 1784. 
godine donijele su 457 ft. Ne treba zaboraviti, da je u 18 stoljeću 
samostan imao do 12 svećenika, pa su mogli dnevno primati više svetih 
Misa. 

5. Nagrada za skužbu u Rudama. Ta je 1784. godine iznosila 80 ft. 
takva je bila od 1708. g, a prije je bila manja. Nagradu su isplaćivali 
valsnici rudnika, uglavnom samoborska gospoštija, ali često s velikom 
zakašnjenjem. 

& Darovi u crkvi su 1784. godine bili 50 ft. 

. samostanska ljekarna donosila je t i i i 
A i A lj je također neki mali prihod. 
Samostan je imao i podložnike, koje mu je dodijelila obitelj Erd&dy 
iz Jastrebarske i Okićke gospoštije. Prvi je izgleda bio Juraj Babojelić iz 
Jurjevčana, a spominje ga darovnica - dokumenat iz 1555. koncem 16 
stoljeća ima ih iz istog sela šestorica. Godine 1620. samostanski podložnici 
su slijedeći: 

1. Juraj Jambrešić - Košćica, dužan je dati tjedno 3 radnika i za 

blagdan Božića pijetla. 

. Juraj Nikšić, obveze kao Jambrešić i još gornice 2 vedra vina. 
. Juraj Rubinić, 3 radnika i 3 kokoši. 

. Juraj Babojelić, 

. Stjepan Babojelić, kao Juraj Babojelić 

Tomo Tandarić, 4 radnika, gornicu i jednog pijetla za Božić 

. Juraj Smetnjak, 3 radnika, gornicu i jednog pijetla 

. Nikola Mrakušić, 3 radnika, 2 pijetla, gornicu i 1 kokoš, 

. Matija Mrakušić, 1 vedro mošta. 

4. Iz početka su iz Jurjevčana podložnici obrađivali i vinograd ispod 
Plješivice. Tada još vjerojatno ne postoje sela: Kotari, Bukovje i Prekrižje, 
jer su ta naseljena koncem 16. stoljeća kao izbjeglice pred Turcima iz 
bihaćke krajine. Po prezimenima gore navedena desetorica su iz susjednih 
sela - Poljanice, Kotara, Bukovja, Prekrižja i Jurjevčani. Oni se kao 
samostanski podložnici godine 1784. više ne spominju. Razlog je regulacija 
posjeda za Marije Terezije, jer su tom odredbom polovicom 18 stoljeća 
ograničeni posjedi franjevačkog samostana. Stoga se 1784. u samostanu na 
Kotarima spominju petorica slugu, a pomažu u kuhinji, štali, sakristiji i 
vrtu (Arhiv Hrvatske, Zgb, Urbarialia, kut. 319  Monasteria  varia, 
Popovdol, fasc. 3jus). 

Prema navedenim podacima samostan na Kotarima je prije dokinuća 


VWa aaoR 


1789. imao dovoljno izvora prihoda za svoje životno uzdržavanje. Naravno, , 


kroz dva i pol stoljeća svoje povijesti kod sv. Lenarta bilo je sigurno i 
teških razdoblja. 

Kroz cijelo vrijeme boravka franjevaca na Kotarima Kotari i ostala 
sela tog područja nijesu imali svoju katoličku župu. Kotari su pripadali 
Župi Sveta Marija Okićka, a Manja Vas i Cerje u župu Samobor. 
Franjevci. nisu bili župnici, ali su posve sigurno pridonijeli, da su izbjegli 
katolici iz područja Bihaća došli na područje njihova samostana na 
Kotarima. .Nakon poznatog povlačenja austrijske vojske iz Sarajeva 1697. 
Pod zapovjedništvom generala princa Eugena Savojskog iz Bosne su bježali 
katolici sa svojim “ujacima" franjevcima, jer su ih progonili Turci - 
Muslimani radi suradnje s Eugenom. I tako se povećalo stanovništvo u 
Manja Vesi, Cerju i Kotarima. 

U spomenutim selima nalaze se mještani ovih prezimena: Geršić, 
Guliš, Sušić, Ivšić, Rubinić, Filipović, Kuprešić, Kupres, Tandarić, Turović, 
Mataušić,  Oslaković, Razum, Košćica,  Vugrin, Vojak, Vosak, $kiljan, 
Kovačić, Tkalec, Fuček, Kotarski, Husić, Smetnjak. 

Budući da su svi ovi svojim kapelanima (1789. - 1811.) i kasnije 
župnicima podavali godišnje gornicu, lukno u vinu, znači da su obrađivali 
vinograde. A kao vinogradari oni su i za vrijeme, kad župe u Kotarima 
nije bilo, samostanu doprinosili svoj prinos u vinu kao svoju nagradu za 
duhovne usluge, koje su od samostanske braće svećenika u njihovoj crkvi 
dobivali (Protokoli arhiđakona zagrabače biskupije 1668., 1740., 1852.) 


Djelatnost franjevaca od 1531. - 1789. godine. 


Područje samostana sv. Lenarta, opata smješteno je u Popovdolu 
među šumama Erdčdijeva posjeda a na teritoriju Župe Svete marije 
Okićke i župe sv. Anastazije u Samoboru. Ograničeno je bilo isključivo na 
djelovanje u samostanskoj crkvi. Franjevci su dopušteno slavili svete Mise i 
vodili bratovštine: Svetog Franje Asiškog, pod naslovom od Franjinog 
pojasa i bratovštinu škapularske Majke Božje Karmelićanskog reda. Držali 
su pučke pobožnosti i godišnje sv. Lenarta. Pomagali su biskupijskim 
svećenicima po župama. Vodili su misije i  propovijedali protiv 
protestantizma, koje se iz Slovenije preko Samobora (Ungnad) širilo u 
Plješivičkom kraju. Iz kotarskog samostana djelovao je kao propovjednik - 
misionar i o. Franjo Glavinić, a napisao je i svoja poznata djela: “Czvit 
Szvetih" i “Čatiri Poszlidna Clovika". Iz kotarskog samostana širilo se 
franjevaštvo osnivanjem samostana u Karlovcu, Samoboru i Jastrebarskom. 
Kao dušobrižnici franjevci iz Kotara djelovali su u Rudama. 


Dušobrižništvo u Rudama 


Dok se o samostanu sv. Lenarta kroz 16. i 17 stoljeće malo što 
zna, o naselju Rude, o njihovoj crkvi i dušobrižnicima, franjevcima iz 
kotarskog samostana se zahvaljujući arhiđakonima zagrebačke biskupije, 
pohoditeljima župe u Samoboru zna se daleko više. Vijesti o rudama 
možemo pratito od 1622. godine. 

Prije svega postoje podaci o mjesnoj crkvi, gdje su franjevci svećenici 
iz sv. Lenarta vršili dušobrižničku službu. 

Godine 1628. imala je dva oltara: malu sakristiju, nadsvođenu 
ravnim, drvenim tabulatom, godine 1680. već je u svetištu nadsvođeno 
svetište a 1745. i lađa. Sakristije je ispod tornja u prizemlju (1650.). Na 
tornju se 1693. i 1763. spominje i ura. Nad ulaznim vratima u crkvu bila 
je nadstrešnica, koja je omogućavala da se kod većeg okupljanja puka (za 
veće blagdane - ljeti - sv. Misa služi u njoj, dok je puk pratio sv. Misu 
na otvorenom. 

Glavni oltar je sv Barbare (1622.) a pobočni Blažene Djevice Marije. 
Prije 1709. postavljen je i treći oltar sv. Josipa, a prije 1749. i četvrti 

oltar u čast sv. Izidora, seljaka, koji je bio proglašen svetim 1622. godine 
a štovanje njegovo širio je biskup Juraj Branjug (1723. - 1747.) ' 

Propovjedaonica je drvena i prvi put se spominje 1642. godine. 

.. Kor je prvi put spomenut 1680., do 1745 je drveni, a 1762. je već 
od Vjerojatno sagrađen prije 1749. jer se orgulje spominju između 1749, 
... Za crkvu se zna, kad je sagrađena, ali iz opisa 1622. godine je 
vidljivo, da je potpuno opremljena. Duga je 11,5 orgija = 21,10 metara 
široka 3,5 orgija = 6,23 m. U svetištu su tri prozora i u lađi 3 
prozora. Ispod poda je kripta. Na koru su 2 prozora. Na oltaru sv. 
Barbare je kip. Oltar Blažene Djevice je lijep i otmjen s kipom Gospinim. 
Orgulje imaju 6 registara. Na tornju su 2 zvona. Odijela i sveto posuđe 
dovoljno za sv. Misu. 

Godine 1622. u Rudama se spominje kao dušobrižnik o. Vital 
Filetenović, kojeg župljani hvale. Samostanci vode župu i 1630. iz sv. 
Lenarta. godine 1634. samoborski se župnik tuži arhiđakonu, da samostanci 
u Rudama dijele svete sakramente bez njegove dozvole. 1642. crkva ovisi 
o samoborskoj župi, ali crkvom upravljaju franjevci iz sv. Lenarta. Za to 
od uprave rudnika dobivaju godišnju nagradu od 60 ft. Župljani kažu, da 
su revni u pohađenju svetih Misa i slušaju propovijedi. 

Za krštenje rudari župniku daju 3 groša, a ostali 1 groš. 

Godine 1677. u kapeli sv. Barbare franjevci služe svetu Misu za 
radnike dopuštenjem župnika. To jest na Božić, Uskrs, Duhove i u 
Korizmi. Radnici rudari su dužni plaćati franjevcima. Njima nije dopušteno 
dijeliti sakramente (krštenje, vjenčanje i zadnju pomast). Od 1749. godine 
franjevci iz sv. Lenarta obvezatno služe sv. Misu nedjeljom i blagdanom i 
drže kršćanski nauk. Godine 1762. arhiđakon je zapisao, da franjevci iz sv. 
Lenarta služe u Rudama svete mise na nedjelje i blagdane po obvezi 
zaklade. To jest snagom ugovora između vlasnika gospoštije i radnika, te 
samostana sv. Lenarta. Pravo župnika u podjeljivanju sakramenata izvire i 
Obaveze voditi očevid vođenjem matica: krštenih, vjenčanih. Župnik iz 
Samobora dolazi u Rude na blagdan sv. Barbare i za posvetilo crkve - 
nedjelja poslije Tijelova. Tada je pogošćen s drugim okolnim župnicima na 
teret crkvene blagajne. : 

Iz navedenog je vidljivo da je dušobrižništvo franjevcima bilo samo u 
služenju sv. Mise rudarima, a ostalo je ovisilo o naklonosti Samoborskih 
župnika. Tako je u zagrebačkoj biskupiji bilo u svim župama, gdje su 
Postojali samostani redovnaika pa i franjevaca. I naravno, dolazilo je do 
Sukoba i oporbe na štetu vjernicima. 


Pučka škola 


U prizemlju jugozapadnog samostanskog trakta, gdje je danas župni 
Stan upravitelja župe sv. Lenarta na Kotarima sačuvana je soba u kojoj se 


nalazila pučka škola. Godine 1775. imenovan je provincijal Hrvatsko, 


Kranjske provincije, o. Petra Samuela Benjamina učiteljem i kathetom kod 
SV. Leonarda, da podučava djecu u čitanju, pisanju i u vjeri (E. 
Laszowscky, Sv Leonard, Prosvjeta, Zagreb v/1897, s 731 -732.0 Bio je to 

osobit znak pažnje franjevaca, da vjernicima Kotara, Cerja i Manja Vasi 
omoguće, kako bi njihova djeca udaljena od Samobora i Svete Marije 
Okićke mogla naučiti čitati i pisati i učiti vjeronauk. Ta skromna škola 
kod sv. Lenarta svjedoči, da su franjevci uvijek bili blizu svome narodu i 
u službi prosvjete i kulture. 


U službi medicine 


Franjevački red je posvećivao veliku skrb za svoju bolesnu i stariju 
braću, jer to i Pravilo reda traži. I tako u svim provincijama postoje 
infimarije a u svim samostanima studija i služba ranarnika i ljekarnika. 
Posebno u 18. stoljeću. Iako su tako obrazovana braća ranarnici i ljakrnici 
za službu samostanske braće, činjenice svjedoče da su rado pomagali i 
bolesnim svjetovnjacima. Posebno svojim dobročiniteljima i siromasima. 

Hrvatsko, Kranjska provincija ima u 18 stoljeću veći broj braće 
ranarnika i ljekarnika i ne samo u samostanima novicijata i u kućama 
studija, nego i u drugim samostanima. Tako i u samostanu Majke Božje u 
Samoboru. 

Za susjedni samostan u Plješivii na Kotarima u  Popovdolu 
razmještaj braće u Hrvatsko, Kranjskoj provinciji iz 1752. godine bilježi, da 
se u samostanu sv. Lenarta nalazi brat Ksaverije Pals kao ranamik - 
chyrurgus, što ne mora značit, da postoji i ljekarna za vanjsku djelatnost. 
Međutim, godine 1784. postoji zapis, da je samostanu na Kotarima prihod 
od 11,46 ft donijela ljekarna. Ako samostanska ljekarna donosi označen 
prihod, dokaz je to, da samostan sv. Lenarta neposredno prije svog 
dokinuća ima ljekarnu i brata ljekarnika. Dosljedno, franjevci su na ovom 
šumovitom području nastojali pomagati bolesnicima, udaljenima_ i od 
Samobora i od Jastrebarskog, gdje je inače u franjevačkim samostanima 
iak ljekarnička služba (Arhiv Klanjec, Liber pastoralium III, str. 26. - 
35.). 


Franjevci upravitelji kapelanije i župe 


Naredba o dokinuću smaostana Sv. Lenarta - Popovdol potpisana je 
2. VIII 1789., a provedena 12. VI 1789. Dokinućem samostana odmah je 
uspostavljena kapelanija. Radi nedostatka svećenika prvim upraviteljem 
samostalne kapelanije postao je: ' 

1. o. Nikasije Tiboldi, koji je 1786. posta gvardijan u sv. Lenartu. 
Upravljao je od 12. XI 1789 do 7. II 1799. Do 1796 upravljao je i u 
Rudama. 

2. o. Ivan Pajnič, franjevac Hrvatsko, Kranjske provincije, rođen iz 
ljubljanskog okružja, selo Reifnin 39 godina star (oko 1760), svećenik 15 
godina, gimnaziju učio u Novom Mestu, bio zatim u Klanjcu i Samoboru, 
godinu i pol služio kao kapelan u Plješivici, odakle je 8. II 1799. 
imenovan kapelanom kod sv. Lenarta. Govorio je štajerski, latinski, 

hrvatski i njemački. Rođen 25. X 1760., a umro 15. XII 1833. i sahranjen 
u samoboborskoj samostanskoj crkvi. Okolni župnici su ga voljeli, a u 
službi je zadovoljavao. Započeo je vodito matice liber protocolum. Za 
njegovo vrijeme je kapelanija postala 1811. župom. Dobro je bilo da su 
kapelaniju preuzeli franjevci. Poznavali su običaje i potrebe mjesta. No, o. 
Nikasije Tiboldi kao neposredni gvardijan sv. Lenarta bio je sa strane 
Reda izabran za upravitelja kapelanije vjerojatno stoga da kao prikladna 
osoba sačuva možda baštinu, jer su se franjevci nadali ponovo doći u 
samostan na Kotarima. A preuzeo je i upravu novoosnovane župe u 
Rudama, jer je njezin upravitelj uskoro po preuzimanju župe nestao. Ne 
zna se što se s njim dogodilo. Slučajna je okolnost uvjetovala, da je i 
drugi upravitelj franjevac, Ivan Pajnič, jer se prigodom Tiboltove smrti 
našao u blizini. 

z Kasniji župnici na Kotarima su morali biti skromnih zahtjeva, jer je 
župa u prvoj polovici 19. stoljeća imala samo 40-tak domova. 


Iz kulturne baštine 


. Danas se u jednoj sobi na katu istočnog dijela samostana čuvaju 
sačuvani ostaci kulturne baštine iz vremena, dok su franjevci živjeli na 
kotarima. Malo je toga, ali vrijedno spomenuti. 

Od kipova: 

1. Sveti Franjo, drvo, obojeno, 120 cm, u stojećem stavu, dobro 
sačuvan, dao bi se lijepo obnoviti. Nalazio se u crkvi. Na nekom oltaru. 
Kipar nepoznat, ali dobar, 18 stoljeće. 

.. 2 Raspelo s orgulja na koru, drvo, srednje veličine, 18. stoljeće, 
odličan rad jednog od braće, koji su radili u sv. Lenartu u prvoj polovici 
18 stoljeća (1742.). Dobro je sačuvan. Kad se orgulje poprave i vrate na 
kor, i Raspelo će doći na svoje mjesto na kućištu. 

. 3. Žalosna Gospa, mali drveni kipić uz raspelo na orguljama, drvo, 
obojeno, sačuvana, lijepo. Izradio brat franjevac kipar (1742.). 

. 4. Ivan Apostol, mali drveni kipić uz Raspelo na orguljama, 
obojeno, sačuvano, lijepo,. Izradi brat kipar franjevac (1742.). 
|U toj sobi nalazi se i nekoliko velikih slika, ulja na platnu, u 
širokim, profiliranim ramama. To su zavjetni darovi i potječu iz polovice 
18. stoljeća. Dale bi se vrlo dobro obnoviti. Tada bi se moglo doznati za 
Njihov sdržaj i pročitati natpis o darovateljima. Postoji i jedna manja slika, 
koja prikazuje Sv. Antuna Padovanskog, ulje na platnu, u profiliranoj rami, 
dopadljiva iz 18. stoljeća. 

Ima tu još nekih predmeta, koje bi trebalo pomno registrirati. 

U sakristiji se čuva i za Uskrs upotrebljava kip Uskrsli Krist, koji je 
Dr. Doris Baričević naziva “jedno malo remek djelo brata Dionizija 
Hoffera, kipara. To je jedan od rijetkih likova gdje lepršava draperija 
Tazgolićuje dio tijela i noge i tako pruža priliku kiparu, da pokaže svoje 
zad anatomijom tijela" (o.c. str. 111). Kip je pozlaćen, tijelo obojeno. 

Sveti Lenart, opat, kip, drvo, pozlaćen iz 17 stoljeća. Postavljen je 
sa stražnje strane retabla glavnog oltara, vjerojatno sa starog oltara prije 
1742. Dobar kipasrki rda, a kipar nepoznat, 120 cm. 

Sveti Lenartm opat, kip, drvo - kipar nepoznat. Nalazi se u niši 
fasade crkve izvana. 

Pomnim istraživanjem našlo bi se još po neki kip ili slika! 


Zaglavak 


Pjesma jedne bogate prošlosti svršava! 

U tišini Plješivice sveti opat Lenart čuva stražu i sluša tajanstvenu 
muziku njenih šuma kao i one davne noći, kad je jednom plemiću lovcu, 
dao znak svoga milosnog povjerenja, da podigne samostan i crkvu 
protjeranim Malobraćanima iz plemičkog Samobora grada. Ondje je tada 
bila pečina, a sada skromna samoštanska kuća i bijeli zvonik crkve. 

Popov dol, proplanci, šume, prošlost, Franjevci u svetom Lenartu, 
proštenište, kuća sabranosti i mira. Jedva se zapaža. Skromna je i 
siromašna. U stvari zanimljiva i privlačna.  Dobronamjernai putnik je 
zadivljen, kad uđe u crkveni prostor Lenartova prošteništa na Kotarima. 

Kakvi barokni oltari... izrezbareni ukrasi... kipovi slike... 
postaje Križnog puta ..... propovjedaonica... orgulje.....! 

Tko je toliko umjetnički oblikovano blago sabrao na to siromašno 
planinsko mjesto! Bogati plemići Erdčdievci. I oni. Ali ne samo oni! 
Ovdje je na djelu ljubav sljedbenika Franje iz Asiza, djelo Franjevaca, koji 
su vjerni svome utemeljitelju bratu Franji, shvatili, da Najboljem pripada 
najbolje, a Najljepšem najljepše. Siromaštvo duhom nije škrtost nego 
otvorenost, širina i darežljivost. Darivatelju koji se na svome davanju nikad 
ne umara, velikodušno treba uzvraćati! I jer je brat Franjo svoju braću 
naučio ljubiti stvorenja radi Stvoritelja, naučio ih je klanjati se Bogu na 
svakome mjestu, a posebno u svim crkvama svijeta, gdje se slavi žrtva 
Ljubavi s Križa - sveta Misa i pjeva časoslov poklonstvu Bogu, koji je 
Dobrota i Ljubav! 

Franjevci u sv. Lenartu svjedoče, da su bili vjerni sljedbenici brata 
Franje, koji stvorove nije mogao staviti u džep jer ih je nosio u srcu. 

Franjevci i danas čuvaju bogatstvo franjevačke ljubavi za dobro i 
lijepo u proštenjarskom svetištu svetoga Lenarta na Kotarima u Popovdolu. 

